text:
Top song lyrics at Lyrics.cat
Nzambe monene traduçao lyrics
Get lyrics of Nzambe monene traduçao song you love. List contains Nzambe monene traduçao song lyrics of older one songs and hot new releases. Get known every word of your favorite song or start your own karaoke party tonight :-).
Jun 17, 2016 A tonda na nguya A batelaka nga Na mi pepe mabe Nzambe monene Mobikisi na nga Ye makasi na nga Libela kumama Nzambe monene A ...
Sep 13, 2016 Lyrics for Nzambe Monene by Michel Hardy Bakenda. Nzambe monene Nzambe monene Nzambe monene boye Mosusu azali te Bolamu na ...
Lyrics for Nzambe Monene by Michel Bakenda. ... Nzambe Monene - Lyrics. Michel Bakenda. Lyrics not available. Be the first to add the lyrics and earn points .
Mar 30, 2015 Lyrics for Nzambe by Dena Mwana. Nzambe x3 Iêîê Nzambe x3 Na manso oyo osalela ngai Napesa Yo nini Kamata motema Papa oza...
Jan 27, 2017 Lyrics for Monene by Dena Mwana. Nzambe monene A tonda na nguya A batelaka nga Na mi pepe mabe Nzambe monene Mobikisi na n...
Feb 3, 2016 Moko te akokani na yo Na nguya, na nkembo Oza Nzambe Le ciel est ton ... To ngumbami Liboso na yo To tatoli monene na yo Nzambe na ...
19 août 2016 Ozali Nkolo Nzambe na nga, (Nzambe na nga) Nzambe na nga y'oh! Nzambe monene Nzambe monene. Mokolo moko te Yesu to sanganaka ...
Oct 4, 2015 ... eza nango na tina A condition que ozala mosantu (Yaya) Pona bolamu oyo -- O sali eeeh eh Nzambe monene lokola Yo papa Na mokili'oyo ...
... for "Nkolo Na Bilembo" from "L'or Mbongo": Ah Nkolo na bilembo (x2), Akomisi nga elembo monene, ... Nzambe'a makambo'a ko kamwa (Oh, na yebisi, yebo)
Nov 7, 2016 ozali oyo abongi na lokumu mosungi na kokamwa mokonzi monene aza ... nguya ya liloba na yo mokeli monene nzambe na biso azo ko sala.
Sep 13, 2016 Osali ete kondima na nga ekola Nasila somo ya monene ya likambo ... ya Yaya Na benga yo Nzambe ya prolongation Prolongation ya vie na ...
Jun 9, 2014 Nzambe monene alati mposo ya bomoto. Nkolo wolo mpalata abotami mpene ya bibuele. L'avocat auprès du Père azangi eloko ya koloba.
Jul 16, 2016 ... po na ngai suka na ngai suka te Nzambe bolingo, Otali ngai pamba te ... sunga ngai x2 Ata ngai na za moke, na yebi yo' za monene bitumba ...
Jul 28, 2016 Oza Nzambé na bolingo O bongi na lokumu Yahweh lokumu eza ya Yo ... monene na Yo (Oza Nzambé na bolingo)Oza Nzambé na bolingo (O ...
15 Feb 2016 ... liboso na yo Nzambe Seko na seko okumama Nani aza lokola yo Nani akosunga lokola yo Miso etombwami likolo Tokotatola monene na yo ...
Jul 5, 2014 ba lengela nga po na kufa kasi ngolu ya nzambe eleki makasi ... nga ko innoncent kasi mokonzi monene a ndimi ko kufela nga soki yo te ...
12 lug 2015 Ozali nzambé na nga Lelo na sosoli, Yesu a lingui ngai Bolingo na name, eleki monene Loboko na yhawé, eleki na nguya Na zalaki moto na ...
Sep 6, 2015 ... Ezala mo panga monene Ya ko kweyisa Satana Na kombo ya libota ... amen Mosantu, Mosantu yo zali Nzambe Tika ngai yembela yo Tika ...
Feb 4, 2016 ... kimia Bomoi ya Kristu Yango likabo epesameli na biso bato Mpo na tina na Kombo na nguya Kombo epesi biso elonga Kombo ya Nzambe.
... Po ete oyo andimi yo Akufaki na sanzana Lobiko ya seko Yo nde monene yo ... Nazali mokonzi nzambe asepisi nga Nalelaki epa na nzambe, ye abikisi nga ... tokumisi yo oh oh (Nzambe na bolingo) (Yo zali na bomoyi) Yo wuti na likolo ...
Dec 15, 2016 e di mpeve santu Muzina di tata nzambe oooh, muzina. ... moko Yemba yemba ah Nkombo ya Nzambe ezali monene Yemba yemba ah Nanoi ...
18 Jul 2014 Lyrics for Nzambe Malamu by Franck Mulaja & Echos d'Adoration. Nzambe malamu, Nzambe malamu, eh. Nzambe malamu malamu malamu.
26 Nob 2016 Yawhe (×10) Nzambe na Lola, na tatoli yo ozali nzambe na nga Yawhe (×12) nkolo na nga ozali nzambe Oh yawhe (×4) na kumisi monene ya ...
7 Nov 2016 ... Miso etombwami likolo Tokotatola monene na yo Kombo na yo Nzambe Seke na seko okumama. Nzambe oyo atombolaka Pe mokili egangi ...
Dec 3, 2015 yoza bolingo yoza bolingo na yebeli yo lélo po yoza bolingo×2 nzambé monéné nzambé malamu nzambé na guya nzabé na nga ya ko tondisa ...
Jul 11, 2016 Ekitisa papa motema ah Natindamaka se bongo awe o nse Bongo nzambe atinda nga ah Bongo mokambi monene esika ya Mosala mikili na ...
... virus, balukela'ngo anti-virus Moto'asala bolingo Nzambe mais'apesa biso mode ... Adolphe'awa'okomi'oluka'ookima nga aa, mbetu ekokomela ngai monene ...
Nov 17, 2014 Ngai na ndimi yesu ezali nzambe Po akota na bomoyi na ngai Ye azali ... Kumisa ye, po ete azali monene Yembela ye, lobiko ezali kate na ye ...
Jan 8, 2016 ... millions ya ba soucis ngoyaooo Etumba oyo monene boye vraiment ... l' hospitalo nga losamboeeee Epayi ya nzambe na mona yo ya suka ...
Kisalu kia fua nzambe decker-luchemba. Kolinga ... Sepona kitoko nayo obosani nzambe. Natongeli yo ... Pongi ekimal nga mama mbeto eko melanga monene
7 Nov 2016 ... ya balongi nkolo Likolo ya kiti ya bosantu mpate na Nzambe Asimbi li... ... ya Nzambe Nkumu monene Akiti na lokito ya banjelu Aniati satana, ...
13 Mei 2015 moko te Nzambe akokani na yo Yesu nakumisi yo na netoli yo Yesu ... na yo Yesu eleki monene Nzambe olingi nga mingi okufelaki nga Yesu ...
Daekook Nekar Nzambe Lyrics. Nzambe lyrics performed by Daekook Nekar: Nzambe, yo zali Nzambe éé Nzambe na ngai nkolo Na zali ko luka yo nkolooo.
11 juil. 2015 ... mokie te monene te Magie na ye yango wana Molayi te mokuse te Na innoncence ya bomwana Pembe te moyindo te Langi oyo Nzambe ya ...
19 Okt 2016 ... na yo Yo o kiti na se ko kangola ngai Bolingo na yo eleki monene ya... ... na biso se nkolu na yo Kombo na yo, tokomi bana ya Nzambe Eloko ...
Moise, Abraham, Isac pardon bolukela nga télephone ya Nzambe eh, ... oyo ezotambola tengu, ata bamelisi nga océan ya poto poto na koya monene te.
15 févr. 2016 Lyrics for Je Laisse Parler (feat. Herve Nzambe) by Michel Hardy Bakenda feat. Herve Nzambe. Il y a une phrase qui brûle dans mon coeur ...
5 feb 2016 ... masumu ye wana nde nzambe aza ko linga Mosusu oko mona ye na la gomme elamba epasuka ndeko keba nzoka ministre monene Oh oko ...
15 Nob 2016 Ye nde azali NZambe na bomoyi Soki mbanguna ba telemeli ngai ... ngai Yahweh Sabaoth yo nde o pesi naga elonga Na tatola monene na yo ...
13 ožu 2017 Simba nga aah Nzambé ngaï moko na ko koka te. Motema aa eponi ... Motuya na ngaï seyo oh, nakoma moto Monene. Na mipesi mobimba na ...


c: text/html

text:
Chanson souvenir: "République du Zaïre"
un commentaire vient d'être posté par POLO sur l'article La meilleure chanson révolutionnaire de l'année 1966,
Ndeko Richard Kasongo alobi ya solo, pamba te, nazalaki na radio na ngai
ya Tout Léo, tango tokomaki na Kinshasa, nabalolaki yango kombo ekomaki bongo Tout Kin, nazalaki kolanda manso obele na radio.
Nzembo ya Congo-nouveau Afrique nouvelle ya Papa Bombenga, tango tokomaki
bongo na kombo ya Zaire, asalaki version moko mpo nakobalola kombo ya Congo na oyo ya Zaire, kasi epesaki lisusu mpenza ndenge moko te, esika tomonaki nzembo ya Papa Tabu Ley eyaki kokamata esika
liboso ya journal parlé "ebale ya mboka na biso ewuta na Shaba mpe ekota na Kivu, Kisangani se milekano...." na sima wana toyaki kosukisa na nzembo ya Papa L´Okanga Luambo "ebale ya zaire ewuta na Shaba, Kivu na Haut-zaire, Equateur eleki na Bandundu, bandunduepesi na Kinshasa... "
Bobenda lisusu film, bokomona oyo nazali koloba, mpo ete nazali na confiance na Tout Kin na ngai (ex tout-léo)
POLO
REPUBLIQUE DU ZAIRE, par FRANCO & OK-JAZZ

robotstxt: allowed

filter: keep


text:
Ntango moto oyo tolingaka azali na maladi oyo akobika na yango te
DOREEN ayokaki motema mpasi ntango minganga bayebisaki bango ete mobali na ye Wesley, oyo azalaki na mbula 54 mpamba, azali na kansɛr ya bɔɔngɔ. * Minganga balobaki ete akokufa nsima ya mwa basanza. Doreen alobi boye: “Ntango bayebisaki ngai likambo yango, nandimaki te. Nasalaki bapɔsɔ mingi, nazalaki koyeba te nasala nini. Nazalaki komona lokola ete likambo yango ekómeli nde bato mosusu, kasi biso te. Nakanisaki te ete likambo ya boye ekokómela ngai.”
Kasi, likambo oyo ekómelaki Doreen, ekómelaka bato mingi. Koyeba ete moto moko ya libota azali na maladi oyo akobika na yango te ekoki kotungisa moto nyonso, ata na ntango nini. Likambo ya esengo, bato mingi bandimaka mokumba ya kobatela moto oyo balingaka, oyo azali na maladi oyo akobika na yango te. Atako bongo, kobatela moto ya maladi ezalaka likambo ya pɛtɛɛ te. Bato ya libota bakoki kosala nini mpo na kobɔndisa mpe kobatela ndeko na bango oyo azali na maladi oyo akobika na yango te? Ndenge nini moto oyo azali kosalisa moto ya maladi akoki kokanga motema na mitungisi mpe mayoki oyo ekoki koyela ye ntango azali kobatela moto ya maladi? Makambo nini emonanaka epai ya moto ya maladi ntango akómi pene na liwa? Kasi liboso, tótalela naino mpo na nini kobatela moto oyo azali na maladi oyo akobika na yango te ezali mokakatano monene lelo oyo.
MOKAKATANO YA MIKOLO NA BISO
Lokola mayele ya monganga ekoli mingi, bato mingi bakufaka nde na lopitalo mpe malɛmbɛmalɛmbɛ. Eleki sikoyo mbula soki 100, ata na mikili ya bozwi, bato bazalaki koumela mingi te na bomoi. Bato bazalaki kokufa noki mpo na maladi to makama. Bato mingi bazalaki te na likoki ya kozwa lisalisi na lopitalo, mpe mbala mingi, bato ya libota nde bazalaki kosalisa moto ya maladi mpe bato bazalaki kokufa na ndako.
Lelo oyo, lokola mayele ya monganga ekoli mingi, minganga bazali na likoki ya kobundisa maladi mpo na koluka kosalisa moto atikala lisusu na bomoi mwa mikolo. Bakoki kosala ete moto oyo azali na maladi oyo ezalaki koboma nokinoki na ntango ya kala, aumela lisusu na bomoi bambula mingi. Atako bongo, yango elimboli te ete moto yango abiki libela. Mbala mingi, bato yango ya maladi batikalaka na mikakatano ya nzoto oyo esɛngaka kaka bato mosusu básalisa bango. Kosalisa bato ya maladi oyo bakómi ndenge wana ezali se kokóma mpasi mpe kosɛnga makambo mingi.
Yango wana, na mikolo na biso, bato mingi bakufaka lisusu na ndako te; bakufaka nde na lopitalo. Lelo oyo, bato mingi bayebi te makambo oyo esalemaka liboso moto akufa, mpe kaka bato moke nde bamoná ndenge moto akufaka. Na yango, lokola bato mingi bayebi te ndenge makambo yango esalemaka, moto akoki koboya to kotika kosala milende mpo na kosalisa moto ya libota oyo azali kobɛla. Nini ekoki kosalisa?
BONGISÁ MAKAMBO LIBOSO
Ndenge ndakisa ya Doreen emonisi yango, bato mingi babulunganaka na makanisi soki bayebi ete moto oyo balingaka azali na maladi moko oyo akobika na yango te. Na ntango wana ya mitungisi, ya kobanga, mpe ya mawa, nini ekoki kosalisa yo omibongisa liboso? Mosaleli moko ya sembo ya Nzambe abondelaki boye: “Lakisá biso ndenge ya kotánga mikolo na biso mpo tókóma na motema ya bwanya.” (Nzembo 90:12) Na yango, bondelá Yehova Nzambe na molende mpo asalisa yo oyeba ‘kotánga mikolo na yo’ na bwanya, elingi koloba osalela mikolo oyo etikali na ndenge ya malamu elongo na moto oyo olingaka.
Mpo na kosala bongo, esɛngaka komibongisa malamu. Soki moto oyo azali kobɛla azali na likoki ya koloba mpe andimi bólobela likambo yango, ekoki kozala malamu kotuna ye nani asengeli kozwa bikateli na esika na ye ntango akokoka lisusu koloba te. Kosolola polele mpo na koyeba soki akondima ete minganga básala nyonso mpo na kobatela ye na bomoi, soki akondima kokɔta lopitalo, to akondima lolenge mosusu ya lisalisi ya monganga, ekoki kosala ete bato ya libota bábendana te mpe bámiyoka te ete bamemi ngambo mpo bazwi ekateli na esika ya moto ya maladi oyo azali kokoka koloba te. Kosolola liboso mpe kolobela makambo polele ekosalisa bato ya libota bátya likebi mingi nde na kosalisa moto ya maladi. Biblia elobi: “Myango elongaka te esika lisolo ya nkuku ezali te.”—Masese 15:22.
NDENGE YA KOSALISA
Mbala mingi, mokumba ya libosoliboso ya moto oyo azali kobatela moto ya maladi ezali ya kobɔndisa ye. Moto oyo akómi pene na liwa azalaka na mposa bámonisa ete balingaka ye mpe basundoli ye te. Ndenge nini okoki kosala yango? Tángeláká moto ya maladi mpe yembeláká ye; poná mikanda mpe banzembo oyo ekolendisa ye mpe ekosepelisa ye. Bato mingi babɔndisamaka ntango moto moko ya libota asimbi bango na lobɔkɔ mpe alobi na bango na boboto.
Mbala mingi, ezalaka malamu koyebisaka ye mopaya nyonso oyo ayei kotala ye. Lapolo moko elobi: “Matoi ya moto ekobaka koyoka ata soki biteni mosusu ya nzoto etiki kosala. [Moto ya maladi] akoki kokoba koyoka ata soki emonani ete alali, yango wana koloba te likambo moko oyo okokoka te koyebisa ye yango soki alamuki.”
Soki likoki ezali, bondelá elongo na ye. Biblia emonisi ete mokolo moko ntoma Paulo ná baninga na ye ya mosala bamitungisaki mingi mpe bazalaki mpenza kobanga ata mpo na bomoi na bango. Epai wapi balukaki lisalisi? Ntoma Paulo asɛngaki baninga na ye boye: “Bino mpe bokoki kopesa oyo ya bino lisalisi na nzela ya malɔmbɔ na bino mpo na biso.” (2 Bakorinti 1:8-11) Na ntango ya mitungisi makasi mpe maladi makasi, libondeli oyo euti mpenza na motema ekoki mpenza kosalisa.
ESENGELI KOYEBA ETE BAKIMAKA LIWA TE
Mbala mingi, koyeba ete moto oyo tolingaka akómi pene na liwa esalaka mpasi mingi. Ezali bongo, mpo moto asalemá te mpo akufa. Yango wana, moto andimaka kokufa te. (Baroma 5:12) Kutu, Liloba ya Nzambe ebengi liwa “monguna.” (1 Bakorinti 15:26) Yango wana, tokoki kokamwa te soki moto aboyi kondima ete moto oyo ye alingaka akokufa.
Atako bongo, komibongisa liboso mpo na makambo oyo ekoki kosalema ekoki kosalisa bato ya libota bábanga mingi te mpe bátya makanisi na kosala makambo oyo ekosala ete moto ya maladi amiyoka mwa malamu. Makambo mosusu oyo ekoki komonana ezali na etanda “ Mikolo ya nsuka ya bomoi ya moto.” Ya solo, makambo wana nyonso te nde emonanaka epai ya moto nyonso ya maladi to mpe elandanaka kaka bongo. Atako bongo, mbongwana wana emonanaka epai ya bato mingi ya maladi.
Nsima ya liwa ya moto oyo tolingaka, ekozala malamu kosolola na moninga moko ya motema oyo azalaki kosalisa biso liboso. Esengeli kosalisa bato oyo bazalaki kobatela moto ya maladi mpe bato ya libota na ye báyeba ete mpasi ya ndeko na bango esili mpe azali konyokwama lisusu te. Mozalisi ya bato alobi ete “bakufi bayebi ata eloko moko te.”—Mosakoli 9:5.
MOSUNGI YA SOLOSOLO
Ntango moto moko ya libota azali na maladi oyo akobika na yango te, to na ntango ya mawa makasi oyo eyaka nsima ya liwa, ezali na ntina mingi kotyela Nzambe motema. Akoki kosunga yo na nzela ya maloba mpe misala ya basusu. Doreen alobi boye: “Nayekolá kondima lisalisi ya moto nyonso. Kutu, lisalisi oyo basusu bazalaki kopesa elekelaki ngai. Ngai ná mobali na ngai tozalaki komona ete Yehova nde azalaki koloba na biso: ‘Nazali pene na bino mpo na kosalisa bino na likambo oyo.’ Nakobosana yango te.”
Yehova Nzambe azali mosungi ya solosolo. Lokola ye nde akelá biso, ayebi mpasi mpe mawa na biso. Akoki kopesa biso lisalisi oyo tosengeli na yango mpo tólonga mpe azali na mposa ya kosala yango. Likambo ya malamu koleka, alaki ete akolongola liwa mpo na libela mpe akosekwisa ebele ya bato oyo bakufá, oyo bazali na makanisi na ye. (Yoane 5:28, 29; Emoniseli 21:3, 4) Na ntango wana, maloba oyo ya ntoma Paulo ekokokisama: “Liwa, wapi bolongi na yo? Liwa, wapi etubeli na yo?”—1 Bakorinti 15:55.
^ par. 2 Oyo ezali bankombo topesi bango kopesa.


text:
JW LIBRARY
Bongisá mikanda ndenge olingi—Android
Tobongisi makambo ndenge na ndenge na JW Library mpo na kosalisa yo na kotánga. Okokuta makambo yango na likoló ya lokasa, ntango ozali kotánga mokapo ya Biblia to lisolo mosusu.
Ekoki kosɛnga ofina Madodo na likoló mpo omona makambo mosusu.
Landá makambo oyo mpo oyeba ndenge ya kobongisa mikanda:
Kotya monɔkɔ mosusu
Okoki kobongola monɔkɔ ya mokapo to lisolo oyo ozali kotánga.
Bɛtá na elembo ya Minɔkɔ mpo omona minɔkɔ oyo ezali na lisolo oyo ezali kotánga. Minɔkɔ oyo oponaka mingi ekozala na esika ya liboso. Linɔ́ngi ya Mosɛnzɛli mpe ekoki kobima na esika yango. Mpo oluka monɔkɔ moko, okoki mpe kobɛta nkombo na yango.
Pembeni ya minɔkɔ oyo osalelá naino te, okomona elembo ya lipata. Mpo ozwa mokanda, bɛtá mosapi na monɔkɔ yango. Soki mokanda yango ekɔti na telefone to tablɛti na yo, lipata yango ekolongwa. Bɛtá lisusu mosapi na monɔkɔ yango mpo otánga mokanda yango.
Kokómisa makomi minene to mike
Okoki kokómisa makomi minene ndenge olingi.
Bɛtá na Taille de police likoló kuna; na nsima bendá mondelo mpo makomi ekóma minene to mike. Makomi ya mikanda nyonso ekobanda kobima na bonene ndenge oponi.
Komona bililingi to makomi mpamba
Masolo mosusu ekoki kobima lokola bililingi, to makomi. Finá na elembo oyo mpo otya elilingi to makomi.
Bililingi: Soki oponi elilingi, mokanda ekobima ndenge ezalaka na papye. Bato mosusu balingaka bongo, na ndakisa mpo na buku ya nzembo, mpo elilingi ebimisaka banɔti.
Makomi mpamba: Soki oponi makomi, okoki kotánga vɛrsɛ soki obɛti yango, mpe makomi ekobima monene ndenge oponá.
Kofungola na . . .
Esika bakomi Ouvrir dans . . . ezali mpo na kosalisa yo ofungola makambo ya JW Library na esika mosusu.
Soki obɛti Ouvrir dans . . . okomona bisika yango. Na ndakisa, soki ofini Ouvrir dans Bibliothèque en ligne, okofungola lisolo yango na Watchtower MIKANDA OYO EZALI NA INTERNET.
Kobongisa Babiblia ndenge olingi
Ntango obɛti vɛrsɛ na lisolo oyo ozali kotánga, bavɛrsɛ yango ekobima. Finá esika bakomi Personnaliser oyo ezali awa na nse mpo otala soki na Babiblia oyo ozwá, oyo wapi okolinga kobakisa wana.
Finá na elembo ya kobakisa to kolongola Babiblia. Finá na nsuka boye mpo olandisa Babiblia ndenge olingi.
Talá lisolo “Kozwa Babiblia mpe kosalela yango—Android” mpo oyeba ndenge ya kobakisa Babiblia na JW Library.
Makambo yango ebimaki na sanza ya mibale na 2015 na JW Library 1.4, oyo esalaka malamu na aparɛyi Android 2.3 matá. Soki ozali komona yango te, landá malako oyo ezali na lisolo “Bandá kosalela JW Library—Android,” na motó ya likambo Mpo na Kozwa makambo ya sika.


text:
Emmanuel Kandolo analyse le coup d'Etat du 24 novembre 1965
Cathérine
Réponse d'Emmanuel Kandolo
Ba ndeko,
Mpo na ko comprendre lisolo ya coup d’Etat ya 24 novembre 1965, esengeli tozongela mua moke parcours ya Joseph-Désiré Mobutu. Ye abotami le 14 octobre 1930 na Lisala. Azali muana ya papa Alberic Ngbemani na mama Marie-Madeleine Yemo. Muana moke, Joseph-Désiré Mobutu aye na Léopoldville (Kinshasa) na mbula ya quatre ans, na ba boti baye mpe abandi kelasi epayi ya ba sango ya Sainte Anne na 1937. Kasi ailisi kuna te, bazongi lisusu na Equateur mpe abandi kotanga na Molegbe epayi ya ba sango ya Capucins na Scheutes. Sima ya wana akeyi na Coquilatville (Mbandaka) kosala école moyenne epayi ya ba Frères Chrétiens. Kuna, azalaki na mua mobulu mpe alingaki nzela ya kolanda basi. Yango wana moninga na ye Laurent Gabriel Eketebi ayaki kofunda ye mpe babengani ye na kelasi mpe batindi ye na mosala mua soda mpo na redressement na ye.
Atindami na école centrale ya Luluabourg na 1950. Sima ya mbula mibale asilisi mpe azui brevet militaire na ye ya secrétaire dactylo comptable na 1952. Akeyi na Léopoldville esika azuaki mutation na Quartier général. Na libanda ya musala mua soda, abandi ko collaborer na ba journaux locaux kino ayaki kokoma journaliste na journal Avenir na 1956. Na 1958, azalikati na 500 familles congolaises oyo bazui occasion ya kokende na Belgique na exposition universelle. Ya Bruxelles. Avant départ na Belgique, asalaki déjà connaissance ya Patrice-Emery Lumumba na rédaction ya journal Avenir na Léopoldville. Na Bruxelles kuna, na nse ya milulu mia exposition universelle, congrès ya presse coloniale mpe esalemaki. Tango awuti na Belgique, nde aye kozua ebonga ya rédacteur en Chef ya Avenir avec promesse ya kozonga lisusu na Bruxelles mpo na kosala stage na Office ya information na relations publiques mpo na Congo belge na Rwanda-Urundi na 1959. Tango azongi na Bruxelles, asali stage na ye, asilisi. Sima ya wana, alongi na concours ya jury central mpo na kokota na Institut Solvay mpo na kosala ba études ya sciences sociales.
Séjour ya Joseph-Désiré Mobutu na Bruxelles na 1959 ezalaki tournant monene na vie na ye. Wuta wana nde akomaki recruter na services belge ya renseignements. Na ebandeli ya 1960, du 20 janvier au 20 février, Table ronde politique esalemi na Belgique mpo na masolo matali lipanda ya Congo, Mobutu akomi membre ya M.N.C. - Lumumba. Sima na yango, Table ronde économique mpe esalemi na sanza elandi, kobanda 26 avril tee na 16 mai 1960. Sima ya participation na ye na Table ronde économique, azongi na Léopoldville sur proposition ya Lumumba. Sima ya ba élections générales, Lumumba asali gouvernement mpe apesi ye ebonga ya Secrétaire d’Etat à la Présidence du Conseil, le 10 juin 1960. Poste oyo ezalaki stratégique mpo ye nde ezalaki charger ya ba questions politiques et administratives mpe azalaki na accès na ba dossiers minene. Esika wana, pembeni na Lumumba, ezalaki esika oyo esengelaki na ye mpo abanda kotala nini Lumumba azali kobongisa mpo ba Belges na ba Américains bazalaki hostile na idée ya komona ye na pouvoir.
Sima ya lipanda, le 30 juin 1960, na mikolo milandi, Président Kasa Vubu na Premier ministre Lumumba bayokani que Mobutu akoma Chef d’état-major ya armée nationale congolaise (A.N.C.) mpe ba bombarder ye Colonel le même jour, le 8 juillet 1960. Position confortable na armée, nzela ebandi kofungwana moke moke mpe ba ambitions ya komata na sommet de l’Etat ebandi koya. le 5 septembre 1960, ba soda babimisi mobulu na Léopoldville. Tango koswana ekoti kati na Kasa Vubu na Lumumba mpe ba révocations réciproques esalemi, Mobutu a sauter na opportunité mpo alakisa force na ye. Na mitindo mi aye, armée e neutraliser bango banso babale, le 14 septembre 1960. Yango nde ezali le premier coup d’Etat militaire oyo esalemi na Afrique mobimba.
Colonel Mobutu azalaki na admiration sans borne mpo na ba études universitaires mpe akanaki kokende mosika na ba études na ye. Kasi ba circonstances ya vie e décidaki ndenge mosusu. Ba rencontres na ye na Bruxelles entre 1958 na 1959 na ba étudiants congolais na exposition universelles ou tango ye moko akomaki étudiant na Université libre de Bruxelles na 1959 etikelaki ye ba meilleurs souvenirs na oyo etali mayele oyo amonaki na ba jeunes oyo bakendeki mosika na ba études na bango. Azalaki na admiration mingi mpo na bango. Yango wana asalaki ba jeunes diplômés universitaires ya R.D.Congo na Belgique (ba misusu bazalaki naino na ba études) confiance mpe le, 19 septembre 1960 bakomi ba commissaires généraux na kati ya collège = gouvernement.
Sima ya wana, le 7 janvier 1961, Président Kasa Vubu apesi ye pete ya Général-major mpe a bombarder ye Commandant en chef ya armée nationale congolaise . Le 3 novembre akomi Lieutenant général.
Sima ya collège ya ba commissaires généraux, gouvernement ya Joseph Ileo wuta 9 février 1961 tee na 2 août 1961, Cyrille Adoula, wuta 2 aout 1961 tee na 10 juillet 1964, Moise Tshombe wuta 10 juillet 1964 tee na 18 octobre 1965.
Mpo na nini Président Kasa Vubu alongolaki Tshombe na poste ya Premier ministre ? Likambo ekotisaki mindondo entre Kasa Vubu na Tshombe ezali ya ba élections. Tango gouvernement Tshombe esalisi ba élections mpe ba résultats ebandi kobima, Kgbokoso ekoti kati na bango mibale mpo Kasa Vubu alingaki te a perdre ebonga na ye ya Président de la République mpo na miso ma ye, Tshombe azalaki na mposa ya ebonga wana !!! Kasa Vubu abandi kofongola miso mpe aye kosala discours na radio mpo na koyebisa que ba élections ezali na ba irrégularités, esengeli ba examens ya ba recours esalema. Na yango, akati processus électoral mpo apesa Cour suprême temps ya ko examiner ba requêtes batu na ba partis politiques et associations ekotisaki.
Ba oyo babandaki ko critiquer ndenge gouvernement a organiser ba élections babandaki koloba que yango esalemi suivant mode ya Confédération Nationale du Congo (CONACO ex-CO.NA.KAT) mpo Godefroid Munongo nde azalaki ministre de l’intérieur. Kasi tango Cour suprême esengi que ba bandela ba élections bipayi oyo emonaki que ba irrégularités ezali ya solo, remaniement ministériel esalemaki dans le souci ya komeka ko apporter équilibre. Victor Nendaka ayaki kokoma ministre de l’intérieur. Ye azalaki opposant ya Tshombe. Kokota ya Nendaka na gouvernement ememaki élan mususu na oyo etali lutte contre Tshombe.
Kasa Vubu na Tshombe boyokani bozalaki lisusu te, opposition ekomaki kosenga na Tshombe a élargir gouvernement na ye tee suka suka ekomi kosenga démission ya Tshombe na gouvernement na ye. Front Démocratique Congolais (F.D.C) ya Nendaka ekomaki kosala ba pressions makasi mpo na mise en place ya gouvernement d’union nationale. Nionso oyo eyali ko affaiblir Tshombe politiquement en plus ya situation politique, économique et sociale ya mboka. F.D.C. ekomaki kosala nionso mpo Tshombe alongua : kosenga na Président Kasa Vubu asalela message na ye oyo apesaki na radio le, 30 avril 1965, a nommer informateur mpo na consultation en vue ya formation ya gouvernement ya sika, etc.
Le, 13 octobre 1965, Kasa Vubu aye kolongola Tshombe na discours asalaki na séance solennelle ya ouverture ya session ordinaire des Chambres, en ces termes « En vue d’assurer le respect des exigences fondamentales et des règles habituelles de la démocratie, j’ai mis fin aux fonctions de Tshombe à la date de ce jour, les Chambres constituées, et le gouvernement n’ayant pas cru devoir, de sa propre initiative, présenter sa démission » (Discours repris na Courrier d’Afrique ya le, 8 octobre 1965.)
Kasa Vubu na discours na ye alakisaki kanda azalaki na yango na lolenge alongolaki Tshombe. Acte oyo esepelisaki ba oyo babandaki kolinga Tshombe akwueya. Kanda ya Kasa Vubu ewutaki du fait que asengaki na Tshombe, mbala na mbala a démissionner kasi ye aboyaki kosala bongo, yango wana Kasa Vubu ayaki ko agir ndenge a agisaki wana, sans diplomatie aucune. Kasi, Tshombe aningana te, aloba eloko mko te, afanda très calme et digne.
CO.NA.CO. ya Tshombe e gagnaki ba élections (Chambre des Représentants « Assemblée nationale» na Sénat). Il était évident que na moment oyo Tshombe akomaki ko bouler ndenge nini akoma candidat ya parti na ye mpo na ba élections présidentielles.
Constitution ya 1er août 1964, na art 185, aliéna 2, elobaki que la mission du gouvernement de transition était d’organiser les élections. Molili ezalaki na sima, c’est-à-dire, disposition moko te ya terme ya transition dont la mission essentielle ezalaki ya ko organiser ba élections. Et après publication mpe proclamation ya ba résultats ya ba élections, gouvernement oyo ekokoma nini ?
Commission constitutionnelle etikelaki Président de la République choix ya ko décider soki alingi gouvernement de transition ezala tee na suka ya mandat na yango ou bien alongola yango soki ba circonstances politiques ezali kosenga que alongola yango. Selon constitution, na art. 66, e prévoir que Président de la République a soumettre na approbation ya Parlement réuni na congrès, l’acte ya nomination ya ba membres de tout gouvernement qu’il forme, et cela dans le délai de 30 jours à compter de la première séance du Parlement.
Conflit oyo ebandaki ko renforcer position ya Président Kasa Vubu mpe ezalaki ko désavantager Premier ministre Tshombe, dans la mesure où mission ya gouvernement de transition ekomaki na suka, Président de la République a révoquaki ye na discours ya le, 13 octobre1965 devant deux Chambres reunies en congrès national na première session ordinaire na yango oyo ebandaki le, 7 octobre 1965, mukolo session extraordinaire esilaki.
Président Kasa Vubu ayaki ko nommer Evariste Kimba formateur du gouvernement, ye azalaki ministre ya Affaires étrangères ya Katanga à l’époque ya Etat Indépendant du Katanga, Député mpe élu ya Balubakat, membre ya F.D.C. ya Nendaka, oyo ezalaki na minorité na Parlement.
Evariste Kimba azalaki nommer na ordonnance n° 397 du 18 octobre 1965. Le 14 novembre 1965, akeyi liboso ya ba Chambres, conformément na art. 66 ya constitution, kasi congrès e recaler ye : sur 262 parlementaires votants, gouvernement Kimba, ezua 121 voies pour, 134 voies contres, na 7 abstentions. Na motu makasi, Kasa Vubu a renouvelaki ye lisusu confiance na ye. Kasi, Kimba azuaki lisusu temps ya komeka lisusu mbala ya mibale kokende devant congrès nationale te mpo Haut commandement militaire eyaki kosala coup d’Etat le, 24 novembre 1965, ekuewisi Kasa Vubu na Premier ministre na ye Kimba, y compris na ba Chambres nionso ya Parlement ! Avant mokolo mua 24 novembre, nini elekaki na mposo wana?
Le, 21 novembre, Général Mobutu akutani na Ministre ya Affaires étrangères ya gouvernement Kimba, Kamitatu mpo atuna ye motindo délégation congolaise na O.N.U. na vote na bango na likambo entre gouvernement ya Chine na gouvernement central ya peuple ya République populaire ya Chine. Ye azongiseli ye que position ya R.D.Congo ezali kolanda miye mikamatamaki na Accra mpe eboyi kotandama sima ya une quelconque puissance étrangère. Kamitatu en bon politicien, a utilisaki subtilité ya langage mpo ayebaki que Général Mobutu akomaki accrocher mingi na politique mpe force na ye ezalaki redoutable. Sima ya Kamitatu, Général Mobutu, akutani na noko na ye Litho. Ye azalaki déjà politicien mpe Parlementaire. Ayebisi ye que asepeli te ndenge ba parlementaires misusu ya Ubangi baboyi kolanda ndenge ye asengaki bango mpo ba soutenir gouvernement Kimba na vote. Wana, Kimba azalaki na difficulté makasi mpo Parlement eboyaki kolekisa gouvernement na ye. Kimba aye na camp paracommando kokutana na Général Mobutu mpo ye azalaki na appui na ye. Sima ya wana, Bolikango mpe aye kosangana na bango na masolo mpe Kimba asalaki ye proposition ya kokota na gouvernement na ye.
Le, 22 novembre, Général Mobutu, ambassadeur américain G. McMurtrie Godley na Tshombe, basangani na masolo, toujours na camp paracommandos.
Le, 23 novembre, ba politiciens ya F.D.C. batomboki na Nendaka mpo bayoki que ye azali na masolo na ba ambassadeurs ya Etats Unis, Belgique na France na Léopoldville. Baluki kokutana na Général Mobutu, kasi ye aboyi poliment koyamba bango en prétextant que azali occuper na kobongisa milulu mia premier anniversaire ya victoire sur la rébellion ya Gbenye. Tango wana nde boule esi ekomaki kaka que ye moko azwa pouvoir mpe asilaki kozua carte blanche na ba pays ya troïka.
Le, 24 novembre, Commandant en Chef ya armée nationale congolaise akutanaki na mindele oyo bazali ba conseillers militaires na ye : Marlière, Powis de Ten Bosh, Lamouline, Delperdange, na Prouteau. Sima, aye kokutana na bakonzi ya Haut commandement militaire mpo na mbala ya mibale, mpo na kosala analyse ya situation ya conflit kati na Kasa Vubu na Tshombe mpe na position ya Parlement en faveur ya Tshombe.
Masolo mabandi nde Général Mobutu a dévoiler projet na ye ya coup d’Etat mpe a garantir bango soutien ya ba services secrets américains na belges mpe ndenge armée ezali kaka na intention n ya kozua pouvoir mpo na mbula mitano, sima akozongisela yango na ba civils. Ba alliances misusu ya non trahison esalemi kuna.
Mise en application ya plan ebandi tango ya changement ya corps de garde ya présidence. Batiye ba paracommandos en tenu ya garde républicaine na esika ya ba gardes républicaines. Sima na yango, ba isoler palais ya mont Stanley na coupure ya communication na action ya Major Wabali. Tango Président Kasa Vubu akoti na isolement sans ayeba, Lieutenant Ilosono asilisi ko taper déclaration ya proclamation ya prise ya pouvoir na Haut commandement militaire. Général Mobutu abengisi mutu na ye oyo akotisaki ye na journal avenir, Pierre Davister na Conseiller militaire principal na ye, Colonel Marlier, mpo na ko confirmer bango que Kasa Vubu alongwe mpe journal ya Davistere ekomi, Marlier a informer ba oyo ye esengelaki a informer na Bruxelles.
Na tongo na yango, Capitaine Lonoh aye kosakola changement ya régime mpe kombo ya mokonzi ya sika. Président Kasa Vubu ayokaki nouvelle na radio, mpe officiellement Haut commandement etindi Colonel Malila na mukanda oyo ezali koyebisa ye que alongue mokonzi mpe ko garantir ye traitement malamu, mpe na ba avantages nionso lokola. Ye andima sans problème mpe amekaki ata ko pata pata te. Asengi na Président Mobutu apesa ye escorte mpo azonga epayi na ye na Tshela. Na tongo wana kaka ya 25 novembre, Président ya sika, Général Mobutu, abengisi ba journalistes na camp paracommandos mpe ayanoli na mituna na oyo etali ba raisons etindi Haut commandement ezua pouvoir. Sima ya wana, aye koyamba ba Parlementaires na congrès na Parlement. Esengo ekoti na ekolo, batu kosepela makasi , koyemba , miziki ya ba soda ebandi kobeta na radio, batu banso bandimi bokonzi bua Président Mobutu na Haut commandement : ba politiciens, ba syndicalistes, ba étudiants na église, ba pays ya Afrique mpe na ba pays ya O.T.A.N.
Sima ya wana, Nyamaseko, aide de camp ya Président Kasa Vubu, asalaki nionso mpe Major Mpuati asalaki même proposition na Kasa Vubu mpo na koluka solution militaire ya kozongisa ye na bokonzi, kasi aboyaki. Le 4 décembre 1960, conformément na demande na ye, Président Mobutu atindaki Major Tshatshi mpo a escorter ye en sécurité tee na Tshela. Kokende nionso na résidence surveillée wana mpe ko vivre calvaire tee na ndenge ayaki kokufa d’une manière inexpliquée.
Wana ezalaki mua rappel ya prises de pouvoir ya Président Joseph-Désiré Mobutu.
Patriotiquement,
Emmanuel Kandolo
Les généraux Mobutu et Mulamba s'entretenant avec le président du Sénat, Syvestre Mudingayi , après le coup d'Etat militaire du 24 novembre 1965


text:
MOTUNA 2
Mpo na nini namitungisaka mpo na nzoto na ngai?
YO OLINGAKI KOSALA NINI?
Talá likambo oyo: Soki Julia amitali na talatala, amimonaka kaka monene. Akanisaka boye na motema: “Nasengeli kokɔnda”; nzokande baboti ná baninga na ye bayebisaka ye ete azali “moke lokola nsinga.”
Mikolo eleki, Julia akanisaki kosala nyonso alongola “kaka mwa kilo mibale.” Alobaki ete alya te mwa mikolo . . .
Soki ozalaki na makanisi lokola oyo ya Julia, olingaki kosala nini?
KANISÁ!
Ezali mabe te koluka komonana kitoko na miso ya bato. Biblia mpe elobeli kitoko ya nzoto ya basi ná mibali mingi, na ndakisa Sara, Rashele, Abigaile,Yozefe, mpe Davidi. Biblia elobi mpe ete mwasi moko na nkombo Abishage azalaki “kitoko mingi mpenza.”
Kasi, bilenge mingi balekisaka ndelo na likambo yango. Kosala bongo ekoki kobimisa makama. Tózwa ndakisa:
Na ankɛtɛ moko oyo batunaki bilenge basi 100 mituna, 58 balobaki ete baleki minene, nzokande kaka 17 nde bazalaki bongo.
Na ankɛtɛ mosusu, kati na basi 100, basi 45 oyo kilo na bango ezalaki na nse bazalaki kokanisa ete kilo na bango eleki mingi!
Ntango bazali koluka kokɔnda, bilenge mosusu bakweaka na maladi babengi anorexie, ezaleli moko ya likama mpo na nzoto oyo etindaka moto amiboma nzala.
Soki okómi na bizaleli ya moto oyo azali na maladi ya anorexie to maladi mosusu ya ndenge wana, luká lisalisi. Sololá na papa to mama, to mokóló moko oyo otyelaka motema. Biblia elobi: “Moninga ya solosolo alingaka ntango nyonso, mpe azali ndeko oyo abotami mpo na ntango ya mpasi.”
ELOKO ELEKI MALAMU OYO OKOKI KOBONGISA!
Mpo na koloba solo, bomoto ya kati nde esalaka ete moto asepelisa basusu to te. Talá ndakisa ya Abisalome, mwana ya Mokonzi Davidi. Biblia elobi:
“Ezalaki na mobali moko te oyo akokanaki na Abisalome na kitoko, oyo bazalaki kokumisa mingi. . . . Azalaki na ata mbeba moko te.”
—2 Samwele 14:25.
Nzokande, elenge mobali Abisalome azalaki na lolendo, azalaki koluka lokumu, mpe azalaki mokosi! Na yango, Biblia elobeli ye na ndenge ya malamu te; emonisi ye lokola moto azangá bosembo, asilá nsɔni mpe ya motema mabe mpenza.
Yango wana Biblia epesi biso toli oyo ya malamu:
“Bólata bomoto ya sika.”
—Bakolose 3:10.
“Monzɛlɛ na bino ezala oyo ya libándá te . . . , kasi ezala nde bomoto oyo ebombaná, oyo ya motema.”
—1 Petro 3:3, 4.
Ya solo, ezali mabe te kobongisa nzoto mpo na komonana kitoko na miso ya bato, kasi bomoto ya kati ezali na ntina mingi kolela kitoko ya nzoto. Nsima ya bambula, bizaleli na yo ya malamu nde ekosala ete bato básepela na yo mingi koleka makasi to kitoko na yo ya nzoto. Elenge mwasi moko na nkombo Phylicia alobi boye: “Kitoko ya nzoto ebɛtaka mbala moko na miso. Kasi, eloko oyo bato bakokanisa mingi mpo na yo, ezali nde bomoto mpe bizaleli na yo ya malamu.”
NDENGE OYO OMITALELAKA
Mbala mingi oyokaka mawa mpo na nzoto na yo?
Osí okanisá kosalisa lipaso to koboya biloko nyonso ya kolya mpo na kobongisa nzoto na yo?
Soki bapesi yo likoki, eloko nini na nzoto na yo okobongisa? (Tyá elembo na biyano na yo.)
BOLAI
BONENE
NSUKI
NZOTO
ELONGI
LOPOSO
Soki oyanolaki “ɛɛ” na mituna mibale ya liboso mpe otye elembo na makambo misato to koleka na motuna ya misato, kanisá likambo oyo: Ekoki mpenza kozala ete bato bamonaka yo mabe te ndenge yo moko omimonaka. Ezalaka mpasi te kolekisa ndelo mpe komitungisa mingi koleka mpo na ndenge tozali komonana.


text:
Voice Of Congo vous présente ce reportage avec les musiciens de Felix Wazekwa qui s’addressent aux combattants et parlent de Cultiva Pays Vie ….Suivez
3 comments
-
Monsieur Julien Ciakudia, nde mukonzi yaba combattants.
-
BO COMPRENDRE NA BINO KAKA TE,MAWA MUKOLO BO KO COMPRENDRE DECLARATION YA BA COMBATTANTS NDE MUKOLO BOKOBETA ,TEMP QUE BO COMPRENDRE NANU TE ,MITELENGANO KAKA
-
Lokola bino bozali kobenga Kanambe kaka President na bino,alors bokende kobeta ba concert na bino na rwanda lokola kofi olomide abetaka azwaka ba ngombe na ye,awa na europe musique ezali te,pe ekozala te.


text:
MOKAPO 36
Mokonzi moko ya basoda amonisi kondima monene
MOOMBO YA MOKONZI MOKO YA BASODA ABIKISAMI
BATO YA KONDIMA BAKOPAMBOLAMA
Nsima ya kosala Lisolo likoló ya Ngomba, Yesu akei na engumba Kapernaume. Kuna, mikóló mosusu ya Bayuda bayei epai na ye. Moto moko ya ekólo mosusu nde atindi bango—mokonzi moko ya basoda ya Roma.
Mosali oyo mokonzi yango alingaka mingi azali na maladi mpe alingi kokufa. Atako mokonzi yango azali Moyuda te, azali na mposa Yesu asalisa ye. Bayuda bayebisi Yesu ete moto ya mosala ya mokonzi yango “alali na ndako mpo akómi mokatatali, azali konyokwama makasi mpenza,” ntango mosusu azali na mpasi makasi. (Matai 8:6) Mikóló ya Bayuda bayebisi Yesu mpo na mokonzi yango ya basoda ete ebongi osalela ye likambo yango, mpe balobaki boye: “Alingaka ekólo na biso mpe ye nde moto atongelaki biso sinagoga.”—Luka 7:4, 5.
Eumeli te, Yesu akei elongo na mikóló yango na ndako ya mokonzi yango. Ntango bazali kopusana pene ya ndako yango, mokonzi yango atindi baninga na ye mpo báloba boye: “Tata, komitungisa te, mpo ngai nabongi te kokɔtisa yo na ndako na ngai. Yango wana namimonaki ete nabongi te mpo na koya epai na yo.” (Luka 7:6, 7) Oyo nde maloba ya komikitisa ya moto oyo amesaná kopesa basusu mitindo! Mpe yango emonisi ete akeseni mpenza na Baroma oyo bazalaki kosalela baombo na bango makambo makasi.—Matai 8:9.
Na ntembe te, mokonzi yango ayebi ete Bayuda balingaka te kosala boninga na bato oyo bazali Bayuda te. (Misala 10:28) Mbala mosusu mpo na yango nde mokonzi yango asɛngi baninga na ye báloba na Yesu boye: “Lobá se liloba, bongo mosaleli na ngai abika.”—Luka 7:7.
Maloba yango ekamwisi Yesu, yango wana alobi boye: “Nazali koyebisa bino ete: Namoná naino kondima ya monene boye te ata na Yisraele.” (Luka 7:9) Ntango baninga ya mokonzi yango bazongi na ndako, bamoni ete moombo yango oyo azalaki na maladi makasi abiki.
Nsima ya kosala likamwisi wana, Yesu asaleli libaku yango mpo na komonisa ete ata bato oyo bazali Bayuda te kasi bazali na kondima, bakozwa mapamboli; alobi boye: “Bato mingi bakouta na ɛsti mpe na wɛsti bakoya mpe bakofanda na mesa elongo na Abrahama, Yisaka ná Yakobo na bokonzi ya likoló.” Bongo Bayuda oyo bazangi kondima? Yesu alobi ete “bakobwakama na molili ya libándá. Kuna nde bakolela mpe bakolya mino.”—Matai 8:11, 12.
Na yango, Bayuda oyo baboyi libaku oyo epesamelaki bango liboso, ya kozala na kati ya baoyo bakoyangela na Kristo bakobwakama. Kasi baoyo bazali Bayuda te bakoyambama mpo na kofanda na mesa na ye, elingi koloba “na bokonzi ya likoló.”


text:
Molimo ezali nini?
Eyano ya Biblia
Na Biblia, liloba “molimo” euti na liloba ya Ebre nèphèsh mpe na liloba ya Greki psukhê. Liloba yango ya Ebre elimboli mpenzampenza “ekelamu oyo ezali kopema,” mpe ya Grɛki elimboli “ekelamu ya bomoi.” * Na yango, molimo ezali ekelamu mobimba, kasi te eloko moko oyo etikalaka na bomoi ntango nzoto ekufi. Tótalela ndenge Biblia emonisi ete molimo ya moto ezali moto mobimba:
Ntango Yehova akelaki moto ya liboso, Adama, Biblia elobi ete “moto akómaki molimo na bomɔi.” (Ebandeli [to Genese] 2:7, haut fleuve) Adama akómaki na molimo te, kasi akómaki nde molimo to moto ya bomoi.
Biblia elobi ete molimo ekoki kosala mosala, koyoka nzala, kolya, kotosa mibeko mpe kosimba ebembe. (Balevi 5:2; 7:20; 23:30; Kolimbola Mibeko 12:20; Baroma 13:1) Moto mobimba nde akoki kosala makambo wana nyonso.
Molimo ekufaka?
Ɛɛ, molimo ekoki kokufa. Bavɛrsɛ mingi ya Biblia emonisi ete molimo ekufaka. Talá mwa bandakisa:
“Molimo oyo asali lisumu, ye akokufa.”—Ezekiele 18:4, 20, haut fleuve.
Na ekólo Yisraele, etumbu nini ezalaki kopesama mpo na masumu oyo eleki minene? “molimo” oyo asali yango asengelaki “kolongolama.” (Kobima 12:15, 19; Balevi 7:20, 21, 27; 19:8) Moto yango azalaki ‘kobomama.’—Kobima [to Exode] 31:14, haut fleuve.
Na bavɛrsɛ mosusu esaleli maloba “molimo oyo akufi” mpo na kolobela ebembe. (Balevi 21:11; Mitángo 6:6) Babiblia ebele esaleli maloba “nzoto oyo ekufi” to “moto oyo akufi” na bavɛrsɛ yango; kasi liloba ya Ebre oyo esalelami na esika yango ezali nde nèphèsh to “molimo.”
“Molimo” ekoki kolimbola “bomoi”
Na bisika mosusu, Biblia esaleli mpe “molimo” mpo na kolobela “bomoi.” Na ndakisa, Yobo 33:22 esaleli liloba ya Ebre “molimo” (nèphèsh) mpo na kolobela “bomoi.” Ndenge moko mpe, Biblia emonisi ete moto akoki kotya molimo to bomoi na ye na likama, to kobungisa yango.—Kobima 4:19; Basambisi 9:17; Bafilipi 2:30.
Ndimbola wana ya liloba “molimo” esalisi biso tókanga ntina ya bavɛrsɛ oyo elobi ete molimo ezali “kobima” to “kolongwa.” (Ebandeli [Genese] 35:18; haut fleuve) Elobeli yango ya elilingi emonisaka ete bomoi ya moto ezali kosuka. Babiblia mosusu ebongoli maloba yango oyo ezali na Ebandeli 35:18 na “kokata motema.”—Bible na lingala ya lelo oyo.
Liteya oyo elobaka ete molimo ekufaka te eutá wapi?
Mangomba ya bokristo ya nkombo mpamba oyo endimaka ete molimo ekufaka te ezwá liteya yango na Biblia te, kasi nde na filozofi ya Grɛki ya kala. Buku moko (The Encyclopædia Britannica) elobi ete: “Ntango Biblia esalelaka liloba molimo, elobelaka likambo etali mpema. Emonisaka te ete molimo ekeseni na nzoto. Mateya ya mangomba ya bokristo oyo elobi ete molimo ezali eloko oyo ekeseni na nzoto euti epai ya Bagrɛki ya kala.”
Nzambe andimaka te ete básangisa mateya na ye na bafilozofi ya bato, na ndakisa liteya oyo elobaka ete molimo ekufaka te. Biblia eyebisi biso polele ete: “Bókeba: mbala mosusu moto moko akoki komema bino lokola nyama na ye ya kolya na nzela ya filozofi mpe na bokosi ya mpambampamba na kolanda mimeseno ya bato.”—Bakolose 2:8.
^ par. 3 Talá buku The New Brown, Driver, and Briggs Hebrew and English Lexicon of the Old Testament, lokasa 659, mpe buku Lexicon in Veteris Testamenti Libros, lokasa 627. Babiblia mingi ebongoli liloba nèphèsh mpe psukhê na ndenge ekeseni na kotalela lisolo; esaleli maloba lokola “molimo,” “bomoi,” “moto,” “ekelamu,” to “nzoto.”


text:
MOKAPO YA NSAMBO
Lisekwa ekozala!
1-3. Nini ekangá biso nyonso na bolɔkɔ, mpe ndenge nini Yehova akobimisa biso na bolɔkɔ yango?
KANISÁ ete bakateli yo etumbu ya kolekisa bomoi mobimba na bolɔkɔ mpo na mabe oyo osali te. Elikya ya kobima na bolɔkɔ yango ezali te. Ozali komona ete osuki, mpe eloko mosusu ya kosala ezali te. Kasi, kaka ntango omoni ete esili mpo na yo, oyoki ete moto moko azali na likoki ya kobimisa yo mpe alaki ete akosalisa yo! Okoyoka ndenge nini?
2 Liwa ezali bolɔkɔ oyo ekangá biso nyonso. Ata soki tosali nini, ndenge ya kokima ezali te. Kasi, Yehova azali na nguya ya kosikola biso na liwa. Mpe alaki ete “liwa, monguna ya nsuka, akosilisama makasi.”
3 Kanisá ndenge motema ekokita yo ntango nsɔmɔ ya liwa ekozala lisusu te! Kasi, Yehova akolongola kaka liwa te. Akozongisa mpe bato oyo bakufá na bomoi. Kanisá esengo oyo okoyoka mpo na yango. Alaki ete “baoyo bazangi makasi kati na liwa” bakozonga lisusu na bomoi. (Yisaya 26:19) Biblia ebengi yango lisekwa.
NTANGO NDEKO TO MONINGA MOKO AKUFI
4. (a) Nini ekoki kokitisa biso motema ntango ndeko to moninga moko akufi? (b) Banani bazalaki baninga ya Yesu ya motema?
4 Ntango ndeko to moninga na biso moko ya motema akufi, toyokaka mpasi mpe mawa mpenza. Tomonaka ete tosuki mpe tomonaka eloko ya kosala te mpo na kozongisa ye na bomoi. Kasi, Biblia ekoki mpenza kokitisa biso motema. (Tángá 2 Bakorinti 1:3, 4.) Tótalela lisolo moko oyo emonisi ete Yehova ná Yesu balingaka mpenza kozongisa na bomoi bandeko mpe baninga na biso oyo bakufá. Ntango Yesu azalaki awa na mabele, azalaki mbala na mbala kokende kotala Lazare ná bandeko na ye ya basi, Marta ná Maria. Bango nyonso misato bazalaki baninga ya Yesu ya motema. Biblia elobi: “Yesu azalaki kolinga Marta ná ndeko na ye ya mwasi ná Lazare.” Kasi na nsima, Lazare akufaki.
5, 6. (a) Yesu asalaki nini ntango amonaki bandeko ya Lazare ná baninga na ye bazali kolela? (b) Mpo na nini koyeba ndenge Yesu ayokaki mpo na liwa ezali kokitisa motema?
5 Yesu akendaki kobɔndisa Marta ná Maria. Ntango Marta ayokaki ete Yesu azali koya, akendaki na libándá ya engumba kokutana na ye. Asepelaki mingi ntango amonaki Yesu, mpe alobaki na ye: “Nkolo, soki ozalaki awa mbɛlɛ ndeko na ngai ya mobali akufaki te.” Marta akanisaki ete Yesu ayei na retare. Na nsima, Yesu amonaki Maria, ndeko ya Marta, azali kolela. Ntango amonaki bango na mawa, ayokaki mpasi mingi mpe alelaki. (Yoane 11:21, 33, 35) Ayokaki mawa mpenza oyo toyokaka ntango ndeko to moninga na biso akufi.
6 Koyeba ete Yesu mpe ayokaka mawa oyo toyokaka mpo na liwa ezali kokitisa motema. Mpe Yesu azali kaka lokola Tata na ye. (Yoane 14:9) Yehova azali na nguya ya kolongola liwa mpo na libela, mpe yango nde akosala mosika te.
“LAZARE, BIMÁ!”
7, 8. Mpo na nini Marta aboyaki bálongola libanga na lilita ya Lazare, kasi Yesu asalaki nini?
7 Ntango Yesu akómaki na lilita oyo bakundaki Lazare, akutaki bazipi lilita yango na libanga moko monene. Yesu alobaki: “Bólongola libanga.” Kasi Marta aboyaki mpo nzoto ya Lazare esilaki kosala mikolo minei na kati ya lilita. (Yoane 11:39) Ayebaki te likambo oyo Yesu alingaki kosala mpo na ndeko na bango.
8 Yesu alobaki: “Lazare, bimá!” Likambo oyo Marta ná Maria bamonaki na nsima ekamwisaki bango. “Moto oyo akufaki abimaki, makolo ná mabɔkɔ ekangami na bilamba ya kozinga.” (Yoane 11:43, 44) Lazare azongaki na bomoi! Akutanaki lisusu na bandeko mpe baninga na ye. Bayambaki ye, basimbaki ye, mpe basololaki na ye. Ezalaki likamwisi moko monene! Yesu asekwisi Lazare.
“ELENGE MWASI, NALOBI NA YO: TƐLƐMÁ!”
9, 10. (a) Nani apesaki Yesu nguya ya kosekwisa bato? (b) Mpo na nini masolo oyo elobeli lisekwa ezali na ntina mingi mpo na biso?
9 Yesu azalaki kosekwisa bato na nguya na ye moko? Te. Liboso asekwisa Lazare, Yesu abondelaki Yehova, mpe Yehova apesaki ye nguya ya kosekwisa Lazare. (Tángá Yoane 11:41, 42.) Yesu asekwisaki kaka Lazare te. Biblia elobeli elenge mwasi moko ya mbula 12 oyo azalaki kobɛla makasi. Tata na ye Yairuse asilaki mayele, mpe asɛngaki Yesu abikisa mwana na ye. Azalaki kaka na mwana moko wana. Ntango azalaki kosolola na Yesu, bato balandaki ye mpe balobaki na ye: “Mwana na yo ya mwasi akufi! Mpo na nini kotungisa moteyi lisusu?” Kasi Yesu alobaki na Yairuse: “Kobanga te, monisá kaka kondima, mpe akobika.” Na nsima, akendaki elongo na Yairuse na ndako na ye. Ntango bakómaki pene na ndako, Yesu amonaki mpe ayokaki bato bazali kolela. Yesu ayebisaki bango: “Bótika kolela, mpo akufi te kasi alali nde mpɔngi.” Na ntembe te, tata ná mama ya mwana bamitunaki soki Yesu alingi koloba nini. Yesu asɛngaki bato nyonso bábima, kasi akɔtaki elongo na tata ná mama ya mwana yango na ndako, esika balalisaki mwana. Yesu asimbaki ye malɛmbɛ na lobɔkɔ mpe alobaki na ye: “Elenge mwasi, nalobi na yo: Tɛlɛmá!” Kanisá esengo ya baboti wana ntango mwana na bango atɛlɛmaki mbala moko mpe abandi kotambola! Yesu asekwisi mwana na bango. (Marko 5:22-24, 35-42; Luka 8:49-56) Kobanda mokolo wana, ntango bazalaki komona mwana na bango, bazalaki kokanisa likambo oyo Yehova asalelaki bango na nzela ya Yesu. *
10 Bato oyo Yesu asekwisaki bakufaki lisusu na nsima. Kasi masolo ya bato yango ezali na ntina mingi mpo ezali kopesa biso elikya ya solosolo. Yehova azali na mposa ya kosekwisa bato, mpe akosala yango.
MASOLO OYO ELOBELI LISEKWA ETEYI BISO NINI?
11. Mosakoli 9:5 eteyi biso nini mpo na Lazare?
11 Biblia elobi polele ete “bakufi bayebi ata eloko moko te.” Ezalaki bongo mpo na Lazare. (Mosakoli 9:5) Kaka ndenge Yesu alobaki, ezalaki lokola nde Lazare alali mpɔngi. (Yoane 11:11) Ntango Lazare azalaki na lilita, ayebaki “ata eloko moko te.”
12. Ndenge nini toyebi ete lisekwa ya Lazare esalemaki mpenza?
12 Ntango Yesu asekwisaki Lazare, bato ebele bamonaki. Ata banguna ya Yesu bayebaki ete asalaki likamwisi yango. Lazare azongaki na bomoi, mpe yango emonisaki ete lisekwa yango esalemaki mpenza. (Yoane 11:47) Longola yango, bato mingi bakendaki kotala Lazare; yango wana, bakómaki kondima ete Nzambe nde atindaki Yesu. Banguna ya Yesu basepelaki na likambo yango te; yango wana bayokanaki ete báboma Yesu mpe Lazare.
13. Mpo na nini tokoki kondima ete Yehova akosekwisa bakufi?
13 Yesu alobaki ete “baoyo nyonso bazali na kati ya malita” bakosekwa. (Yoane 5:28) Yango elimboli ete baoyo nyonso bazali na makanisi ya Yehova bakozonga na bomoi. Kasi, mpo Yehova asekwisa moto, esengeli ayeba lisusu makambo nyonso oyo etali moto yango. Akoki mpenza kosala yango? Na molɔ́ngɔ́ mobimba, minzoto ezali bamiliare ná bamiliare. Biblia elobi ete Yehova ayebi monzoto mokomoko na nkombo na yango. (Tángá Yisaya 40:26.) Soki ayebi malamu nkombo ya monzoto mokomoko, boye akoyeba mpe mbala moko likambo mokomoko oyo etali bakufi nyonso oyo akozongisa na bomoi. Kutu, lokola Yehova nde akelaki biloko nyonso, toyebi ete azali na nguya ya kozongisa bakufi na bomoi.
14, 15. Maloba ya Yobo eteyi biso nini mpo na lisekwa?
14 Yobo, moto ya sembo, azalaki kondima ete lisekwa ekozala. Atunaki: “Soki mobali makasi akufi, akoki kozonga lisusu na bomoi?” Na nsima, alobaki na Yehova ete: “Yo okobenga, mpe ngai nakondima. Okozala na mposa makasi ya mosala ya mabɔkɔ na yo.” Ya solo, Yobo ayebaki ete Yehova azelaka na mposa makasi mokolo oyo akosekwisa bato oyo bakufá.
15 Omiyokaka ndenge nini mpo na elikya ya lisekwa? Ntango mosusu okoki komituna: ‘Bongo bandeko na ngai ná baninga na ngai oyo bakufá, bango mpe bakosekwa?’ Koyeba ete Yehova alingi mpenza kozongisa bakufi na bomoi, ebɔndisaka biso. Tótalela eyano ya Biblia na motuna oyo: Banani bakosekwa mpe bakofanda wapi?
“BAKOYOKA MONGONGO NA YE MPE BAKOBIMA”
16. Bato oyo bakosekwa awa na mabele bakozala na bomoi ya ndenge nini?
16 Na ntango ya kala, bato oyo basekwaki bakutanaki lisusu na bandeko na bango mpe baninga na bango awa na mabele. Ekozala mpe bongo na mikolo ezali koya, kasi ekozala malamu koleka. Mpo na nini? Mpo baoyo bakozonga na bomoi awa na mabele bakozwa libaku ya kozala na bomoi libela na libela mpe bakokufa lisusu te. Mpe bakofanda na mokili moko oyo ekeseni mosika na oyo tozali na yango lelo oyo. Bitumba, mobulu mpe maladi ekozala te.
17. Banani bakosekwa?
17 Banani bakosekwa? Yesu alobaki ete “baoyo nyonso bazali na kati ya malita bakoyoka mongongo na ye mpe bakobima.” (Yoane 5:28, 29, maloba na nse ya lokasa) Mpe Emoniseli 20:13 elobi: “Mbu ezongisaki bakufi oyo bazalaki kuna, mpe liwa ná Nkunda ezongisaki bakufi oyo bazalaki kuna.” Ya solo, ebele ya bato bakozonga na bomoi. Ntoma Paulo mpe alobaki ete ‘bayengebene mpe bato oyo bazangi boyengebene’ bakosekwa. (Tángá Misala 24:15.) Yango elimboli nini?
18. “Bayengebene” oyo bakosekwa ezali banani?
18 “Bayengebene” ezali basaleli ya sembo ya Yehova oyo bazalaki na bomoi liboso Yesu aya awa na mabele. Bato lokola Noa, Abrahama, Sara, Moize, Ruta mpe Estere bakosekwa mpo na kofanda awa na mabele. Okoki kotánga makambo ya basi mpe mibali yango mosusu na mokanda ya Baebre mokapo 11. Bongo basaleli ya sembo ya Yehova oyo bazali kokufa na ntango na biso? Bango mpe bazali “bayengebene,” yango wana bakosekwa.
19. “Banani bazali bato oyo bazangi boyengene”? Libaku nini Yehova akopesa bango?
19 “Bato oyo bazangi boyengebene” ezali ebele ya bato oyo bazwaki libaku ya koyeba Yehova te. Atako bakufá, Yehova abosaná bango te. Akosekwisa bango, mpe bakozwa libaku ya koyekola makambo na ye mpe kosalela ye.
20. Mpo na nini bato mosusu bakosekwa te?
20 Yango elingi nde koloba ete bato nyonso oyo bakufá bakosekwa? Te. Yesu alobaki ete bato mosusu bakosekwa te. (Luka 12:5) Nani nde akokata soki moto boye to boye akosekwa to te? Yehova nde Mosambisi ya nsuka, kasi apesi mpe Yesu bokonzi ya “kozala mosambisi ya bato ya bomoi mpe ya bakufi.” (Misala 10:42) Moto nyonso oyo bango bamoni ete azali moto mabe mpe abongolaki motema te akosekwa te.
LISEKWA MPO NA KOKENDE NA LIKOLÓ
21, 22. (a) Kosekwa mpo na kokende na likoló elimboli nini? (b) Nani moto ya liboso oyo asekwaki mpo na kokende na likoló?
21 Biblia eteyaka mpe ete bato mosusu bakokende na likoló. Soki moto asekwi mpo na kokende na likoló, akozonga na bomoi lokola moto te, na nzoto ya mosuni. Akosekwa mpo na bomoi na likoló, na nzoto ya elimo.
22 Yesu azalaki moto ya liboso oyo asekwaki mpo na kokende na likoló. (Yoane 3:13) Mikolo misato nsima ya liwa ya Yesu, Yehova asekwisaki ye. (Nzembo 16:10; Misala 13:34, 35) Yesu asekwaki na nzoto ya mosuni te. Ntoma Petro alobi ete Yesu “abomamaki na nzoto, kasi azongisamaki na bomoi na elimo.” (1 Petro 3:18) Yesu asekwaki lokola elimo moko ya nguya! (1 Bakorinti 15:3-6) Kasi Biblia elobi ete lisekwa yango esuki kaka na ye te.
23, 24. “Etonga moke” oyo Yesu alobelaki ezali banani, mpe bakozala bato boni?
23 Liboso Yesu akufa, ayebisaki bayekoli na ye ya sembo: “Nazali kokende kobongisela bino esika.” (Yoane 14:2) Yango elimboli ete bayekoli na ye mosusu bakosekwa mpo na kozala elongo na ye na likoló. Bakozala boni? Yesu alobaki ete bakozala moke mpenza, “etonga moke.” (Luka 12:32) Ntoma Yoane apesaki motángo na bango ntango amonaki Yesu “atɛlɛmi likoló ya Ngomba Siona [ya likoló], mpe elongo na ye bato nkóto nkama moko na ntuku minei na minei (144 000).”
24 Ntango nini bakristo yango 144 000 basengelaki kosekwa? Biblia eyebisi biso ete yango esengelaki kosalema nsima ya ntango oyo Kristo abandaki koyangela na likoló. (1 Bakorinti 15:23) Tozali sikoyo na ntango yango, mpe mingi kati na bato 144 000 yango basilá kosekwa mpe bakendá na likoló. Baoyo bazali naino awa na mabele lelo oyo, soki bakufi bakosekwa mbala moko mpo na kokende na likoló. Kasi, bato mingi bakosekwa na mikolo ezali koya mpo na kofanda na Paradiso awa na mabele.
25. Tokolobela nini na mokapo oyo elandi?
25 Etikali moke Yehova asikola bato nyonso na liwa, mpe liwa ekolongolama mpo na libela! (Tángá Yisaya 25:8.) Kasi bato oyo bakokende na likoló bakosala nini kuna? Biblia elobi ete bakoyangela elongo na Yesu na Bokonzi ya Nzambe. Tokolobela guvɛrnema yango na mokapo oyo elandi.
^ par. 9 Masolo mosusu ya Biblia elobeli bato mosusu oyo basekwaki, bilenge ná mikóló, basi ná mibali, Bayisraele ná bato ya bikólo mosusu. Okoki kotánga masolo yango na 1 Bakonzi 17:17-24; 2 Bakonzi 4:32-37; 13:20, 21; Matai 28:5-7; Luka 7:11-17; 8:40-56; Misala 9:36-42; 20:7-12.


text:
Mpo na nini bosalaka fɛti ya Pasika te?
Makambo oyo bato bakanisaka
Makanisi ya bato: Batatoli ya Yehova basalaka fɛti ya Pasika te mpo bazali bakristo te.
Likambo ya solo: Tondimaka ete Yesu Kristo azali Mobikisi na biso, mpe tosalaka makasi ete ‘
tólanda matambe na ye malamumalamu.’—1 Petro 2:21; Luka 2:11.
Makanisi ya bato: Bondimaka te ete Yesu asekwaki.
Likambo ya solo: Tondimaka ete Yesu asekwá; toyebi ete lisekwa yango nde esimbi kondima ya bakristo nyonso mpe tomonisaka yango polele na mosala na biso ya kosakola.—1 Bakorinti 15:3, 4, 12-15.
Makanisi ya bato: Bokipaka te ndenge bana na bino bazangaka esengo ya fɛti ya Pasika.
Likambo ya solo: Tolingaka bana na biso—tosalaka nyonso mpo na koteya bango mpe kosalisa bango bázala na esengo.—Tito 2:4.
Mpo na nini Batatoli ya Yehova basalaka fɛti ya Pasika te?
Milulu ya fɛti ya Pasika eutá na Biblia te.
Yesu alobaki ete tókanisaka nde liwa na ye, kasi lisekwa na ye te. Tokanisaka liwa ya Yesu mbula na mbula na dati oyo eyokani na kalandriye ya kala (calendrier lunaire).—Luka 22:19, 20.
Tondimaka te ete fɛti ya Pasika ezali malamu na miso ya Nzambe mpo milulu na yango eutá na milulu ya bafɛti kala ya makambo ya kobota. Nzambe asɛngaka ‘
tókangama kaka na ye,’ mpe ayokaka nkanda soki bato basangisi losambo na ye ná milulu oyo andimaka te.—Kobima 20:5; 1 Bakonzi 18:21.
Tondimaka ete ekateli oyo tozwá ya koboya kosala fɛti ya Pasika eutá mpenza na Biblia, oyo ezali kolendisa bato básalela “
bwanya ná likoki ya kokanisa,” na esika ya kolanda kaka mimeseno ya bato. (Masese 3:21; Matai 15:3) Soki libaku emonani, toyebisaka bato ndenge oyo totalelaka fɛti ya Pasika; atako bongo totikaka moto na moto asala oyo ye alingi.—1 Petro 3:15.
Makambo mosusu
BIYANO NA MITUNA YA BIBLIA
Biblia elobi nini mpo na fɛti ya Pasika?
Talá esika makambo mitano oyo esalemaka na fɛti ya Pasika ebandaki.
NSANGO MALAMU OYO EUTI NA NZAMBE!
Ndenge nini okoki koyeba lingomba ya solo?
Lingomba ya solo ezali kaka moko? Talá makambo 5 oyo ekosalisa yo oyeba lingomba ya solo.


text:
Bafɔtɔ nimero 6 ya Warwick (kobanda 03/2016 tii 08/2016)
Na bafɔtɔ oyo, talá ndenge mosala ya kotonga biro monene ya sika ya Batatoli ya Yehova etambolaki mpe ndenge bavolontɛrɛ bapesaki mabɔkɔ na mosala yango kobanda sanza ya misato tii ya mwambe na 2016.
16/03/2016—Warwick
Baoyo babongisaka jardin bazali kokitisa banzete mpe bazali kotya yango esika moko. Baloni banzete ya sika koleka 1 400 na Warwick.
23/03/2016—Ndako ya kobongisa mituka
Bato ya misala na Warwick bazali kosala Ekaniseli ya Nkolo. Bango nyonso bato 384 bayangani na molulu yango, oyo Batatoli ya Yehova na mokili mobimba basalaka mbula na mbula.
15/04/2016—Warwick
Basali-mabaya bazali kotya bafɛnɛtrɛ na ndako oyo ezali na porte ya lopango. Ezali na esika yango nde bandeko ya Betele bakobanda koyamba baoyo bayei kosala vizite, kobatela biloko na bango mpe kolandela ndenge mituka ezali kokɔta to kobima.
19/04/2016—Babiro mpe bandako ya misala
Papa moko ná mwana na ye ya mobali bazali kotanda tapi na kulware na etaje ya mibale. Batyaka tapi ya ndenge wana na bisika ya bato ebele mpo soki ebebi, ezalaka mpasi te kolongola yango mpe kotya mosusu.
27/04/2016—Babiro mpe bandako ya misala
Basali-mabaya bazali kotya babiro oyo moto akoki kolongola mpe kotya yango esika mosusu. Ndenge bakaboli babiro yango ekosalisa badepartema ebongisa lisusu babiro yango na kolanda monene oyo balingi mpo na biro mokomoko.
10/05/2016—Babiro mpe bandako ya misala
Volontɛrɛ moko azali kobongisa esika ya kotya batwalɛti mpo na baoyo bayaka kosala vizite, oyo ezali esika bayambaka bato. Na nsima nde bakotya batwalɛti yango.
26/05/2016—Warwick
Ekipe ya baoyo bakosunga nokinoki soki likama ebimi bazali kosala ngalasisi na ndenge ya koboma mɔtɔ. Ndenge bazali kosala ngalasisi yango, ekosalisa bango bábatela bato mpe bandako ya Warwick soki likama ebimi mpe kopesa bandeko oyo basalaka mosala yango mabɔkɔ mpo mosala ezala mingi te.
30/05/2016—Babiro mpe bandako ya misala
Ndeko mobali moko azali koyamba bavolontɛrɛ na ndako ya liboso, esika balyaka bilei, liboso ete losambo ya liboso ya ntɔngɔ na Warwick ebanda.
31/05/2016—Ndako ya kobongisa biloko oyo ebebi/Parkingi ya baoyo bafandaka wana
Ndeko mwasi moko azali kotya elembo moko oyo ekosalisa baoyo bayei kosala vizite báyeba nzela; bakotya bilembo yango koleka 2 500.
01/06/2016—Babiro mpe bandako ya misala
Ndeko mobali oyo asalaka sudire azali kotya eskalye oyo ekangisi esika bayambaka bato mpe auditorium. Eloko oyo ezali kozipa mɔtɔ, oyo tozali komona na nse ya fɔtɔ yango ezali kobatela misala mikemike ya nsuka.
09/06/2016—Babiro mpe bandako ya misala
Ndeko moko ya ekipi oyo ebongisaka bifelo azali kosilisa mosala ya kozipa bifelo oyo ekei tii na esika oyo batyá biloko oyo bato ya vizite bakoki kotala “Kondima emonani na misala,” moko ya biloko misato oyo baoyo bayei vizite bakoki kotala yango bango moko. Biloko yango ezali komonisa motó ya likambo ya nimero mokomoko ya bafɔtɔ.
16/06/2016—Ndako ya kobongisa mituka
Bavolontɛrɛ bazali kobongisa béton liboso ya kotya eloko oyo ekokembisa yango. Eloko yango ekembisaka béton mpe esalaka ete eumela, putulu to bilembo ya pinɛ ebebisa yango te. Yango esalaka mpe ete kobatela yango ezala mpasi te.
29/06/2016—Babiro mpe bandako ya misala
Ekipi moko ya basali-mabaya bazali kotanda eloko moko oyo ezali lokola plastike (auvent en fibre de verre) likoló ya ndako ya koyamba bapaya. Eloko yango ekokɔtisa pole na kati ya ndako.
29/06/2016—Babiro mpe bandako ya misala
Ndeko mobali moko ná mwasi na ye bazali kotya bakaro na esika baoyo bayei kosala vizite bakɔtaka mpo na kotala biloko oyo batye na “Biblia mpe Nkombo ya Nzambe.”
06/07/2016—Babiro mpe bandako ya misala
Ndeko moko azali kotya moko ya bakiti 1 018 na auditorium ya monene. Bandeko ya Betele bakobanda kosala boyekoli ya Linɔ́ngi ya Mosɛnzɛli na auditorium yango mpe baprograme mosusu ya elimo.
09/07/2016—Babiro mpe bandako ya misala
Basali-mabaya, bato ya kura mpe basali mosusu bazali kotya pano oyo ezali kobimisa pole oyo ezali kotombela boyei malamu na baoyo bayei kosala vizite.
13/07/2016—Babiro mpe bandako ya misala
Bandeko mibale oyo bapesaka baoyo bazali kotonga mabɔkɔ bamemeli bandeko oyo bazali kosala na esika oyo bayambaka bapaya mai. Mingimingi na ntango ya molunge makasi, bazalaki ntango nyonso koyebisa baoyo bazalaki kotonga ntina ya komɛla mai mingi.
19/07/2016—Babiro mpe bandako ya misala
Ndeko moko azali kotya vitrine oyo bakotya Babiblia oyo ezalaka mingi te na esika bato bakotala “Biblia mpe Nkombo ya Nzambe.” Bakotya mpe Babiblia mosusu mpe biloko ya kala oyo ezali na boyokani na Biblia.
22/07/2016—Babiro mpe bandako ya misala
Na lisalisi ya plan moko oyo balakisi yango na efelo, ndeko moko azali kobamba na karte makambo oyo ezali komonisa Australie mpe bisanga ya sudi-ɛsti ya Asie na esika bayambaka bapaya. Nkombo Batatoli ya Yehova ezali na efelo yango na minɔkɔ soki 700.
23/07/2016—Babiro mpe bandako ya misala
Bandeko ya Betele bayangani na likita oyo batombeli bango boyei malamu. Likita yango ebongisami mpo na koyamba bandeko oyo bakosala na Warwick, kosalisa bango báyeba esika yango mpe kokebisa bango mpo na makama oyo ekoki kobima.
17/08/2016—Stidio ya TV JW
Bandeko oyo bayebi mosala bazali kodiembelisa likoló ya biro eloko oyo bakotya na yango ba-projecteur. Mingi ya bisaleli ya stidio yango euti na stidio ya kala ya Brooklyn.
24/08/2016—Warwick
Ndeko moko oyo ayebi makambo ya kura azali kotya pano ya sika ya LED na porte ya ebandeli. Na mokolo ya 01/09/2016, misala mingi ya biro monene ekómaki kosalema na Warwick.


text:
Yoká Nzambe mpo ozala na bomoi ya seko
Mozalisi alingi kokamba, kobatela mpe kopambola biso.
Maloba ya ebandeli
Lokola Nzambe alingaka bato, ateyaka biso lolenge eleki malamu ya kozala na bomoi.
Ndenge nini toyokaka Nzambe?
Tosengeli koyeba nini tosengeli kosala mpe nani akoki kosalisa biso tósala yango.
Nani azali Nzambe ya solo?
Tokoki koyeba nkombo na ye mpe koyekola bizaleli na ye mosusu.
Bomoi ezalaki ndenge nini na Paradiso?
Mokanda ya ebandeli ya Biblia elobeli yango.
Bayokelaki Satana
—Makambo nini emonani?
Makambo mabe ebandaki kosalema.
Na Mpela monene
—Banani bayokaki? Banani bayokaki te?
Nini ekómaki komonana na makanisi ya bato na ntango ya Noa?
Mpela monene eteyi biso nini?
Ezali lisolo kaka lisolo ya kala te.
Yesu azalaki nani?
Mpo na nini ezali na ntina koyeba ye?
Liwa ya Yesu ezali na ntina nini mpo na yo?
Okoki kozwa mapamboli kitoko.
Paradiso ekoya ntango nini?
Biblia esakolaki makambo oyo ekosalema ntango nsuka ya mokili oyo ekómi pene.
Mapamboli nini ezali kozela baoyo bayokaka Nzambe?
Biloko oyo okolinga kozanga te.
Yehova ayokaka biso?
Makambo nini okoki kosolola yango na ye?
Ndenge nini okoki kozala na bomoi ya libota ya esengo?
Mobandisi ya libota apesaka toli oyo eleki malamu.
Tosengeli kosala nini mpo tósepelisa Nzambe?
Ezali na makambo oyo ayinaka, mpe makambo mosusu oyo alingaka.
Ndenge nini okoki komonisa bosembo epai ya Yehova?
Mposa na yo ya kozala sembo ekomonana na bikateli oyo ozali kozwa.


text:
MITUNA OYO BILENGE BATUNAKA
Ezali kaka boninga to nde lolango?
—Eteni 1: Nazali komiyoka ndenge nini?
Osepelaka mpenza na mwana-mwasi to mwana-mobali yango mpe omonaka ete ye mpe asepelaka na yo. Kutu, botindelanaka bamesaje ntango nyonso, mbala mingi bokendaka na bafɛti elongo na ye . . . , mpe bamesaje mosusu oyo atindelaka yo ezalaka mpenza ya lolango.
Yango wana omoni malamu otuna ye soki boninga yango ezali kokende wapi, kaka mpo oyeba soki yo ná ye bozali na makanisi ndenge moko. Eyano nini apesi yo? Alobi: “Nazwaka yo kaka lokola moninga
Okomiyoka ndenge nini?
“Nasilikaki mpenza
—nasilikelaki ye mpe namisilikelaki! Tozalaki kotindelana bamesaje mikolo nyonso mpe azalaki komonisa ete azali kosepela na ngai. Ngai mpe nakómaki kosepela na ye.” —Jasmine.
“Ngai na mwana-mwasi oyo tozalaki ba-chaperon ya baninga oyo bazalaki bafianse. Na bantango mosusu ezalaki komonana lokola biso nyonso tozali bafianse. Ngai ná mwana-mwasi yango tokómaki kosolola mpe kotindelana bamesaje mingi. Ezalaki mpasi nandima ntango ayebisaki ngai ete azalaki kozwa ngai kaka lokola moninga mpe alinganaki na moto mosusu.”
—Richard.
“Mwana-mobali moko azalaki kotindela ngai bamesaje mikolo nyonso mpe na ntango moko boye, tokómaki ‘selesele.’ Kasi ntango nayebisaki ye ndenge nazali koyoka na motema mpo na ye, asɛkaki mpe alobaki ‘Nazali na mposa ya kolingana na moto moko te sikoyo!’ Nalelaki mikolo mingi mpenza.”
—Tamara.
Na mokuse: Soki okanisi ete yo ná moto moko bozali kolingana kasi na nsima omoni ete kaka yo nde ozalaki kolinga ye, epesaka nkanda, nsɔni ata mpe komiyoka lokola batɛki yo. Elenge mobali moko na nkombo Steven, alobi: “Ntango likambo yango ekómelaki ngai, nalɛmbaki nzoto mpe ezokisaki ngai na motema. Ezwaki ntango mpo nazongela kotyela lisusu bato motema.”
Mpo na nini esalamaka bongo
Kotindelana bamesaje mpe kosolola na internet ekoki kosala ete okóma kolula moto atako ye azali mpenza na makanisi wana te mpo na yo. Tótalela makambo bilenge mosusu balobi.
“Moto mosusu akoki kobanda kotindela yo bamesaje kaka mpo azangi likambo ya kosala, kasi yo okoki kobanda kokanisa lokola alulaka yo. Mpe soki atindelaka yo bamesaje mikolo nyonso, ezali mpasi te obanda kokanisa ete alingaka yo mpenza.”
—Jennifer.
“Okoki kozala na mposa moto moko alinga yo nzokande ye alingi kaka moto moko oyo bakobɛta na ye masolo, oyo akosala ete amiyoka ete azali na ntina.”
—James.
“Ata soki okomi kaka ‘olala malamu’ ekoki komonana lokola mesaje ya bolingo, kasi mbala mosusu ozalaki na likanisi wana te ntango otindelaki ye mesaje yango.”
—Hailey.
“Kotya mwa elilingi ya moto azali kosɛka na mesaje ekoki kolimbola ‘nazali na esengo’ to ‘nazali kosepela na yo.’ Mbala mosusu moto oyo akozwa mesaje wana akoki kokanisa ete ozali na mposa bólingana na ye.”
—Alicia.
Na mokuse: Kotyela moto likebi ekeseni na kolula moto.
Koloba ezalaka pɛtɛɛ? Ɛɛ! Biblia elobi: “Motema ezali na bokosi mingi koleka eloko mosusu nyonso mpe ezali eloko ya kosakana na yango te.” (Yirimia 17:9) Ekoki kotinda yo obanda kokanisakanisa makambo ya lolango nzokande moto oyo ozali koluka azali ata na makanisi wana te.
Oyo okoki kosala
Zalá na mokano. Zongisá naino makanisi nsima mpe talá soki boninga na bino ezali ya ndenge nini. Omituna boye, ‘ezali na makambo oyo ezali kondimisa ngai ete ndenge asalelaka ngai makambo ekeseni na basusu?’ Kotika te ndenge ozali komiyoka elɛmbisa ‘makoki na yo ya kokanisa.’
—Baroma 12:1.
Zalá na bososoli. Longola makambo nyonso oyo ezali kondimisa yo ete bozali kaka baninga mpamba te, tyá likebi mpenza na makambo oyo ezali kotinda yo ozala na mwa ntembe. Kokanisa mbala moko te ete lokola yo ozali kosepela na moto, elingi koloba ete ye mpe azali kosepela na yo.
Zalá motema molai. Soki moto alobi naino polele te ete azali na mposa bólingana, komipesa mingi te na boninga ya bongo oyo ekoki kobeba na yango.
Zalá sembo. Biblia elobi ete ezali na “ntango ya koloba.” (Mosakoli 3:7) Mpo oyeba soki moto moko azali kolinga yo to azali kozwa yo kaka lokola moninga, sololá na ye. Elenge mwasi moko na nkombo Valerie, alobi: “Soki ezali bongo te, ekozala malamu kutu esala yo mpasi mwa moke sikoyo na esika basanza ebele eleka bongo oyoka ete moto yango azwaka yo kaka lokola moninga.”
Na mokuse: Masese 4:23 elobi: “Batelá motema na yo.” Soki omoni ete obandi kolinga moto moko, luká oyeba soki ye mpe azali kolinga yo. Kotika ete makanisi ya bolingo ekola na motema na yo liboso bólingana, ezali lokola kolona molona moko likoló ya libanga.
Soki omoni ete moto yango alingaka yo mpe ozali na mbula oyo ebongi mpo bólingana, boye yo moko nde okotala soki okolinga bókoba boninga yango. Kobosana te, libala ya malamu esangisaka mwasi ná mobali oyo bazali na mikano ya elimo ndenge moko, oyo babombelanaka makambo te mpe bazali sembo. (1 Bakorinti 7:39) Kutu, bazalaki baninga malamu ntango babandaki mpe bakokoba kozala baninga malamu.
Makambo mosusu
MITUNA OYO BILENGE BATUNAKA
Ezali kaka boninga to nde lolango?
—Eteni 2: Bajɛstɛ na ngai ezali komonisa nini?
Moninga akoki komona ete olingi bosuka kaka te na boninga? Talá toli oyo.


text:
KOZANGA KOYEBA EZALI LIWA YA NDAMBO
Bonjour,
un commentaire vient d'être posté par OYEE sur l'article A LA DECOUVERTE DE NYBOMA (Danos Canta), sur votre blog Le blog de Messager
Extrait du commentaire:
KOZANGA KOYEBA EZALI LIWA YA NDAMBO
Kozanga koyeba ezali liwa ya ndambo, ndenge kaka balobaka, Na Kinshasa tozalaki na ba usines de pressage ya ba disques vinyl mibale, Mazadis na Sophinza (Philips), tangu politique ya zaïrianisation eye kokotisa économie ya mboka na mobulu, importation ya ba matières premières ekomaki ya ko sélectionner na Banque du Zaïre, priorité comme d´habitude bapesaki na makambo lokola biloko ya koliya, Energie... puis na commerce na bango moko ba mikonzi to ya basi na bango.
Na esika oyo, lokola Philips azalaki na usine mosusu na Kenya, a préferaki akanga usine ya Kinshasa, yango totikalaki kaka na Mazadis oyo bapesaki na Gd Me Franco de Mi amor na tangu ya zaïrianisation.
Kasi problème monene ezalaki na niveau ya ba appareils de production, oyo ya Philips ezalaki ba matériels ya moderne, tandis que oyo ya Mazadis ezalaki ba matériels depuis année 1952, pe ezalaki kaka kosala ba disques ya 45 Tours, tandis que na Philips bazalaki kosala ba 33 Tours.
Na tangu Philips akangi usine ya Kinshasa, ba orchestres to ba producteurs oyo bazalaki na ba moyens balandaki Philips na Kenya, esika ba désordre ebandaki, ba nzembo pe orchestre TEL ekomi kobima na kombo ya Auteur-compositeur mosusu, kombo ya orchestre mosusu, cas ya Bella-bella na Grands Maquisards ekoki ko témoigner oyo nazali koloba, nabanzi bolandaki ba conflits oyo ba situation oyo ebotaki na mboka, na tango wana.
Na ba pays misusu ya Afrika, lokola na Togo kuna na Lomé basalaki ba studio ya sika "La nouvelle marche", na Brazzaville lokola studio ya sika esalamaki, na Kinshasa totikalaki kaka na vielle mère to koko ya Mazadis, sans studio d´enregistrement puis na ba 45 Tours.
Ba vieux Roche na Verckys, moko na moko na ndenge na ye, basengaki na Leta apesa bango ba installations ya Philips, kasi Leta aboyaki, pe ba mbula elekaki mingi, na sima Leta ayaki kotekela Mazadis ba matériels électriques ya Philips, puis Mazadis na tour na ye atekelaki ba usines oyo bazalaki na besoin ya ba matériels électriques comme pièces de rechange. Ba travailleurs ya Philips na tangu ya Philips ekangaki usine, Mazadis awelisaki ko engager ba techniciens indispensables ya Philips, lokola batu ya production, galvano-plastie (production ya ba matrices), etc... nionso po na ko casser concurrence.
Comme un malheur n´arrive jamais seul, ba granulées plastiques (matières premières) po na fabrication ya ba disques, na Banque du Zaïre ezalaki repris te na ba importation prioritaires, esika tomonaki babandaki kobuka ba disques ya kala po nakosala na yango ba disques ya sika, et de quelle qualité, tuna nga, nga natuna yo, bongo totunana.
Siatuation ya ba matières prémières ebendaki d´abord fermeture ya usine Mazadis, esika Ya Fuala Franco akendeki kobondela Directeur ya cabinet ya Président Mobutu, Citoyen Bisengimana Rwema, azongisa mondele ya kala ya Mazadis, comme associé, po tozua moyen ya kozua matières premières, esika Fonior ya Bruxelles ezongaki avec 60 pourcent ya ba parts, Mazadis akomaki minoritaire na kati ya société.
Esika maison Fonior atinda ba matières prémières, talaka likambo ya somo, ba Noko oyo batindi ba containers ya ba matières mélangées na ba cailloux, ba travailleurs ya Mazadis bazuaki mosala mosusu ya kobona ba matières na ba TAMIS, lokola batu oyo balukaka ba diamant. Situation oyo esalaki ke matières premières oyo Fonior atindaki ebimisaki kaka 20 pourcent, soit 80 pourcent ya mabanga.
Ba oyo bazalaki na motema ya ko investir na domaine ya production musicale, bazalaki décourager, puisque ba avantages nionso pe lisusu injustice ya makasi ekotaki na domaine wana. Awa nakokota na détails te...
Nakopesa kaka exemple moko, lokola Leta aboyaki ko céder na ba vieux Roche pe Verckys usine ya Philips, lisusu batekiseli yango Mazadis, esika Vieux Georges Kiamwangana Mateta Azola Nzimbu dit Verckys azuaki likanisi ya ko monter usine na ye, abetaki libaku, batekisaki usine de pointe moko ya ba disques na Poto, ye asombaki ba matériels nionso ya usine oyo, alors que ba Noko bayebaki malamu na ba mbula ezali koya ba CD ekobima, puisque ba revues scientifiques ezalaka na Poto na chaque domaine tel que médecine, audio-visuel etc...
Biso na Congo-kinshasa en particulier et na Afrique en général, nani amonaka ba revues oyo nionso... tuna nga, nga natuna yo, yango nalobaki kozanga koyeba ezali liwa ya ndambo. Tala esika Verckys abetaki libaku na lokolo ya mwasi to libaku mabe.
Maison Fonior na Bruxelles, na ndenge babotolaki ye usine na zaïrianisation est-ce que akokaki lisusu kozala na makasi ya kosala quoi que ce soit na Mazadis, côté ya Mazadis na Kinshasa, ye moko Ya Fuala Franco ayebaki malamu, na zaïrianisation bapesaki usine wana na motu mosusu, vieux Mpanu-Mpanu (Mindule ya Zaïre). avant babotola yango pe baya kopesa ye yango, Ya Fuala azali zoba te, ayebaki motu na ye malamu, oyo tobengi Vieux Seskoul, na likambo ya kobotola biloko, est-ce De Mi Amor akokaki kozua makanisi ya ko moderniser usine Mazadis, jamais, but na ye ezalaki kaka ko exploiter Mazadis, un point c´est tout.
Sam Mangwana en bon visionnaire, aliyaki na ye coin avant, tangu makambu eyaki ndongo, ba musiciens talentieux nionso ya Congo-Kinshasa balandaki lokolo ya Mwana Nzoku, tii ndenge na ba musiciens oyo ya basi babandaki koliya coin, cas ya ba Tshala Muana, Abby Suriya et consorts...
Esika tomona ba miziki ya ba pays mingi ya Afrika oyo ekoki komekana na les 2 Congo te, emataki ngenge, alors ke ezali ba musiciens congolais bango moko batu bamatisa ngenge ya ba miziki ya ba mboka oyo ya Afrika.
En d´autres termes bakoki koloba un manque à gagner pour la musique ya les 2 Congo, foti ya nani, foti ya commercant, commercant ye nani, commercant ye ZAIRIANISATION, lopango nionso moteki, nani akosombela moninga....
Oyée


text:
La saga des Bills ...enrichie par Muan'a mangembo et C.Lukoki
Ndeko kandolo,
Yasolo, chronique ya ba bills na ba yankés opesi biso lelo ezali suka na Epaka. Nalingaki juste nabakisa mua moke po na batangi na biso que makambo ya ba yankés na ba bills ndenge okomi, etumba n'ango ebandaka uta "temps flamands".
Mua précision nalingi na pesa bandeko na biso, esengeli koyeba qu'à part likambo ya kobengana ba chômeurs na Léo, eloko oyo efungola nzela na ba délinquants à Léo, ezali d'abord likambo ya kelasi.
En effet, il faut toyeba que tango mondele afungoli bakelasi, ezalaki obligatoire. kasi kelasi esalemaki po na moto nyonso te. Mingi baponaki kosala "bitshtsha". Vieux Paurret Iyoma, Vieux Eboma Degazin - vrai kombo na ye Nsumbuka - tango nasangisaka bango na Kintambo na 1986, na cadre ya "jubilée ya Vieux Paurret", bayebisaka ngai boye:
"Ba yankés ya liboso na Léo, ezalaka biso: tozalaka ba "Kadiampemba". Monoko na biso tango wana ezalaka ki "GOZA", mélange ya minoko na biso - kikongo, mongo, tshiluba". objectif na bsio ezalaki ko tiya baboti na mobulu po ba comprendre te, nini tozolkana kosala".
Astuce ezalaki simple: mongala akolakisa mokongo ba termes ya monoko na ye, mokongo pe akopesa na moninga ba termes oyo ezali nécessaire, surtout pou babima na lopango. Ainsi, soki Paurret, oyo azalaki mungala akeyi na Singa Kuanga (Linguala) kozua moninga na ye Degazin, abandaki liboso kobongola kombo na ye: Nsumbuka ekomaki "Tshomboka", ensuite, soki asilisi kopesa mbote na baboti, po apesa moninga na ye signal alanda ye, na kati ya maloba ya "aurevoir" epai ya baboti, akobakisa "Hundaka", wana Degazin ayebi que il faut aluka moyen ya kobulungana.
Nakobakisa te, likambo ya "ndinga" ya ba Goza, ezalaki lolenge moko ya malamu po na kosangisa bilenge ya tango wana. bango moko babomaki ba frontières ya ba ndinga entre bango. Lelo encore, bato ebele balobaka "Goza". parmi ba musiciens ya Congo, Dindo Yogo nde azalaka makasi na exploitation ya Goza. Epai na ye, chaque fois que c'était possible, abandaki kotoya maloba ya kikongo na esika ya français.
Ba Grands Goza, bazali bongo ba prcurseursya ba bills na ba yankés. Bein sûr canaille ezalaki carte de visite na bango, lolenge moko na bitumba entre bango. Règne ya ba goza tokosituer yango entre 1945 na 1950, avant bango nionso ba kueya na loyenge ya ba films ya ba cow boy. Po na kocomprendre antériorité na bango, il suffit botala ba kati ya liste ya ba kombo Ndeko Kandolo apesi po na ba yankés na ba bills. bakombo oyo eza na rapport moko té na ba films ya ba cow boy to western, ezali kolakisa que bato wana bazali ba goza.
zanga zanga, Moruma, Paurret par exemple, bazali bagoza, kasi Bingeman (Big Man) , Tex Bill ou Willy Cody bazali bakitani to baleki. Génération directement lié na westerns.
Bakombo ya ba quartier na bango pe ezalaki en rapport na antériorité wana. Ainsi na Kintambo ezalaki mboka ya ba kadiampemba, Linguala ezalaki quartier Singa Kuanga, Barumbu Citas. Na tango ya ba yankés, Kintambo ekokoma Mangembo, Barumbu Casamar.
Rôle ya bana bazombo.
Problème ya ba délinquant na Léo, ezalaki en partie na rapport na bana ya ba réfugiés angolais, po na oyo etali kelasi na bango. Mingi bazuaki place té na ba écoles catholique, bazalaki bongo kotikakala kosakana. Neti bazalaki na baninga, babandaki koya kozela bango sima ya kelmaési, pe moke moke, bakomaki kokimisa baninga kelasi pe kokende kosakana na ba zamba mike mike oyo ezingaka kinshasa na tango.
Donc quelque part, les catho seraient en partie responsables de cette dérive des jeunes, po baboyaki bango na ba classes. Mua correction ekokota notamment, avec l'ouverture des écoles protestantes et salutistes. Ba écoles wana nde ekopesa mua bisika na bana ya ba réfugiés, ndenge tobandaka koloba. Donc, tokoki koloba que bana ba zombo ba entrainaki baninga na nzela ya mobulu po bazalaki désoeuvré.
C'est ainsi que ndenge Kandolo atangi kombo na ye, William Booth akosala groupe ya bakadiampemba na kintambo. Kadiampemba, ezali terme kikongo. Nakolikya te, ezalaki idée ya William Booth (kombo azui epai ya armée du salut). William Booth ye azalaki Mozombo. Grand Bitshatsha, tango wana abandaki kelasi na ye na kintambo n'armée du salut justement, ayaki kokutana na bilenge misusu lokola Paurret Iyoma. Lokola asepelaki na bango, akoya ko initier bango na makambo ya bitumba. Esika ya bokutani tango wana, ezalaki na loboko ya mayi ya Kalamu, entre Sendwe na Funa. Zamba monene ezalaka wana. Esika wana nde bokutani ya bagoza na ba kadiampemba ya liboso eyaki kobanda. bazalaki tellement téméraire que bazalaki capables ya kokatisa na loboko ya brazza po na kokende kokula kisi ya bilayi.
Na 1948, Belgique akanisi kosala plan décénal ya développement ya Congo; Plan esengaki que bafongola bamboka y a sika. DEndale, Ngiri Ngiri, Ndijili, Matete ou lemba, ekobotama sima ya plan wana. bato mingi ya b'anciens quartiers bakokende kovanda na bamboka sika. En même temps; bakokomema bana na bango, na mouvement na bango ya bayankés na bamboka wana. Evidemment, bana entre bango bakokota na momekano pe bakoprolonger esprit ya bitumba na ba canailles.
Etumba contre ba Goza na ba yankés.
Ba rapports ya mobulu ya baGoza, ekokoma na matoyi ya bakonzi ya colonie, à cause ya bitshatsha", bana oyo bazalaki kokima kelasi. basango bakofunda na police po na kosukisa likambo ya bokimi kelasi - je signale que Franco akimaki kelasi na 10 ans, azalaki na 3e primiare.
Na kintambo, commissaire ya police ezalaki Derrings. Bureau na yo ezalaka na sima ya magasins kintambo, en face ya Ecole ya ba frères na Montagne.Elongo na Juge Capelle (ou Kapela), bakolancer croisade contre ba canailleurs. Wana tozali nau nba époque coloniale, entre 1952/53.Avec aide ya ba chefs de quartier, bakolocalmiser baGoza na ba yankés jugés dangereux oyo bakokimisa bana kelasi, po na kokanga bango.
Na kintambo arrestation la plus célèbre ezalaki ya Paurret. nalobela yango déjà (voir Eyoma na Blog na biso).Papa Lomboto, chef de quartier nde afundaki ye na commissaire Derrings. Bakoya kokanga ye na Chanic, epai tata na ye atiaki ye na mosala. paurret azalaki alors na moins de 20 ans. Juge capelle a kokondamner ye na rélégation ya 10 ans. bakotinda paurret na Mbandaka, mboka ya baboti na ye.
Somo n'ango ekosala que mua kimya ekota na Kintambo. mais deux à trois ans plus tard, ba gang misusu bakobima. le p^lus célèbre ezali justement Bingeman.
tango tozali kolobela ba bills na bayankés, tokoti déjà na tango ya lipanda. nakpmeka kolobela na mikolo mikoya, na lokolo ya Ndeko kandolo, lutte contre la délinquance wana. Notamment likambo ya bana US ya Kintambo.
Muan'a mangembo
Ba ndeko nioso ya blog,spécialement ndeko Kandolo na ndeko Pululu.
Leki to muana na biso Ndombasi(selon âge naye)abimiseli biso sujet monene à traiter.Makambo manso maye malobami likolo ya passé Kinois,masepelisi biso na ndenge ya solo,na mpe mayei ko faire revivre tango wana ya kala-kala.Nazali na kamua lisolo oyo elakisi mpe côté ya malamu ya bilenge ba GOZA,Bill na ba Yankée.Tokoki ko comparer situation oyo na loi de la jungle,ndenge tomonaka ndenge kati ya ba niama,il y a toujours moko nabango akolinga kozala mokonzi,mpe à son tour il faut atiya ordre kati nabango na kobatela basusu lokola,tango ya likama.Soki totali malamu ba Bill oyo ya solo,bazalaki bato ya moyibi te.Mobulu nabango nde koluka kodiriger espace nabango na compte godias(canaille).Yango ba délinquants ba profiter na situation oyo mpo ba sémer terreur na kombo ya ba bill.
Na bois dur tozalaki na vieux Demoyen,moto oyo nde ye kaka Wello.Kombo ya Demoyen aboyaki yango,mpo ezalaki likolo ya mokuse naye,yango wana akomaki Wello.Figure moko eyaki kobima na kombo ya Boungalow kati ya quartier(année 57).Vieux Boungalow abandaki kosala terreur na quartier Bois dur.Lokola ezalaki habitude ya ba maman kotekisa makayabu na kwanga na butu,na coin ya balabala,Boungalow akomaki kozua dîner naye na bisika wana na compte canaille sans kofuta,mpe akomaki kokanga ba fille "prévenues"na ndako naye.Botala likambo oyo bandeko.Likambo yango eyei kosuka grâce à l´intervention ya Vieux Wello,mpo a menaçaki ye na miso ya mère na bana ya quartier.Banda esika wana,ngala ya Boungalow esilaki.
Libre abandaki ko ya kosala terre- terre na bois dur,mpe ayaki kosuka mokolo Black-Tagart ayaki kobengana ye devant ba ngembo ya Ok Jazz devant Alex Bar na Gambela.Libre azalaki kokota bois dur lisusu te.
Ba yankée oyo ya vrai bazalaki na intentions ya moyibi te.Bango souci nde position de force kati ya quartier.Tango mosusu bazalaki kobunda po na kombo.Soki yo ozali Bing bill,ngai mpe nazali Bing bill,il faut tobunda po na ko mériter kombo yango.Dans quelques cas isolés,babundaki mpe po na basi.
Eloko mosusu eyaki kobimisa phénomène oyo,ezalaki système scolaire.Bana mingi bazalaki kotika kelasi involontairement.Bazalaki obligés batika yango po na âge nabango.Tango ya bayaya nabiso,bana mingi bazalaki ko suka na 5ème primaire.Système scolaire ya ba belge au départ elingaki te mpo bana batanga mingi,puisque parmis ba mindele il y avait beaucoup qui ne possédaient pas des études avancées.Soki moyindo asilisi 5ème primaire,bakopesa ye certificat to attestation.Oyo akozua certificat azali considéré Trop âgé,oyo bakopesa attestation nde akoki ko continuer na école artisanale ou bien na sécondaire.Yango wana bana mingi oyo ya Trop âgé bazalaki obligés koluka mosala to koyekola métier na n´importe quel atelier.Baye bazangaki volonté to ba moyen nde bazalaki na choix mosusu te.Mingi mpe parmi bango babandaki ko fréquenter ba milieu ya ba musicien soit comme portier,installateur,mpe basusu bakomaki mpe koyekola kobeta maracas,mbonda,baguettes teee kosuka na instruments à cordes to vent.Armée mpe azalaki ko embaucher bana mingi kati nabango.Bandeko lisolo oyo ezali molayi mingi,yango wana ebongi mpe,bandeko mosusu ba continuer yango.Boyebi ete Matete ekomaki ONU BRITANIQUE na 1963 avec NERON à la tête?Tambola Kin omona makambo. Ba Trop âgés mingi bazalaki ko déambuler na bisika oyo ezalaki sinistres lokola La Cité,avec but,kotumbola mpe kobeta bato ba innoncents sans motif.Souvent bazalaki ko utiliser bana mike ya 11,12 ans lokola ndobo mpo babeta pour le simple plaisir ya kobeta.Eloko oyo ekomaki kosalema mingi après l´indépendance.
Queques explications.
Na utilizaki mot Terre-terre(quelqu´un parmi avait parlé de viol collectif)kasi Terre-terre ezali viol te,mpo ezalaki kosalema avec le consentement de la personne,qui,par conséquence d´un maux que nous connaisson bien,est difficile à satisfaire sexuellement(il s´agit là du feu-utérin).
En parlant de Boungalow,j´avais utilisé le mot Prévenue.Comme le dit le mot,ba yankée bazalaki parfois ko rapter ba filles devant tout le monde,mpe komema bango na chateau nabango pour une durée quelconque dans l´impunité totale.Biloko oyo na tango ya avant l´indépendance,esalama na ndenge que ba fille d´un âge avancé bazalaki kokima ndako nabango mpe kokende kokota libala epayi ya ba Bill ya époque,kasi sima nayango ba délinquant ndenge nalobaki bakomaki ko profiter mpo nakokotisa mobulu,mpe kozua ba fille namakasi.
Crispin-Régis Lukoki
La tradition des premiers Godias ou Goza puis des grands bills ont souvent conduits chacun dentre eux, à se doter de territoires sur lesquels ils règnent. Chacun dans son territoire, est seul maitre après Dieu. Comme l'a souligné Crispin Lukoki, comme un Roi tout puissant. On lui amène ce qu'il doit manger, boire et fumer. Et en plus, il a un "droit de cuissage" sur les filles du quartier.
Zua mpata, yela ngai Kuanga, Makayabu na cigarette.
Godias ezali canaille. Ba grands bills na ba ba Kadiampemba bazalaki n'habitude ya kotinda na ba yuma, oyo bazalaki pene na bango po na luyalu. Na kintambo wenze ya liboso ya "bwaka nzoto" ezalaki wenze ya ba "bills". Ezalaka implanté entre Ecole ya Mamelo na camp utexco. Spécialité ya Wenze ya babills ezalaka kuanga na makanzenze, to kuanga na makayabu ya kokalinga. Bato'a chanic na texaf, ba oyo bazalaka minzemba, koliya na bango ezalaka wana. Ba yankés pe na ndenge na bango, bazalaka koliya wana, ndenge eyemba Simaro Massiya:
"bana mamelo babeta nzango e
nsenge na madesu eleisa biso"
Eh oui, on venait dans ce marché, àla fois pour chercher à manger que pour "draguer" - kofoler" banzele po na ba grands godias. Système ndenge ezalaki, Grand Godias akotinda yuma na ye, avec 5F - mpata - po asombela ye biloko ya baleur ya 20 ou 50 FF. Neti Yuma pe azalaka na plan na ye, ye coté na ye akoluka moto akomvuka. souvent ezalaki bongo bana basi oyo batekaka na wenze ya butu. Soki asali fier, bafuteli ye rapport epai ya Gangacero ya quartier. Soki rapport eza ya mabe, bakotia ye na liste ya éboulement:
"enlèvement na butu,
bakokanga ye prévenu na shangai ya grand bill
pe ako subir terre-terre"
ndenge eyembama na Nzambele ya Néron :
"Wele wele wele kingo, Nzambele (2x)
Petit nzele bakokumba yo na Camp GD o
Sanduku na moto"
Système ya prévenue ezalaka simple: Grand Godias, soki asalaka akotika momie na palais akangeli, petit na confiance sinzeli. Momie akosala tout na kati ya ndako, pe akobima kaka na soir. neti ba shangai ebandaka kozala na sima ndako, liboso moto ayebi té.
Mbala sima nakosopela bino lisolo ya ba éboulementaire oyo babandaka kovanda na se ya pont kasa-vubu.
Prévenue ezalaka mingi limité na week end (samedi - dimanche) sinon, une semaine, po bayaya babandaka kolibérer mingi dimanche na tongo.
Muan'a mangembo


text:
BIBLIA EBONGOLAKA BATO
Nazalaki nkandankanda mpe mobulu
ABOTAMAKI NA: 1974
EKÓLO: MEXIQUE
BOMOI NA YE YA KALA: ELENGE YA MOBULU MPE KOBUNDA NA BALABALA
NDENGE NAZALAKI:
Nabotamá na engumba Ciudad Mante, esika moko kitoko na etúká ya Tamaulipas na Mexique. Bato mingi ya engumba yango bakabaka mpe bazalaka boboto. Kasi likambo ya mawa, bato ya mobulu bakómisaki esika yango likama mpenza.
Babotá biso mibali minei, ngai mwana ya mibale. Baboti na ngai batindaki ngai nazwa batisimo na Katolike mpe na nsima nakómaki koyemba na korale ya parwasi na biso. Nazalaki na mposa ya kosepelisa Nzambe mpo nazalaki kobanga asambisa mpe abwaka ngai na mɔtɔ ya libela na lifelo.
Ntango nakokisaki mbula mitano, tata asundolaki biso. Yango esalaki ngai mpasi makasi na motema. Nazalaki komituna mpo na nini asundolaki biso atako tozalaki kolinga ye mingi. Esɛngaki mama alekisaka bangonga ebele na mosala mpo na koleisa biso.
Lokola mama azalaki kofanda na ndako te, nakómaki kokima kelasi mpo nalekisa ntango na bana oyo bazalaki mikóló. Balakisaki ngai kofinga, komɛla makaya, koyiba mpe kobunda na makofi. Lokola nazalaki kosepela bato bábangaka ngai, nayekolaki lisano ya makofi, libanda mpe masano mosusu ya bitumba mpe ndenge ya kosalela bibundeli. Nakómaki mobulu mpenza. Mbala mingi tozalaki kobunda na mindoki mpe mbala mingi nazalaki kokóma nzoto makila makila mpe kotikala lokola ebembe na nzela. Nazalaki kopesa mama mpasi na motema ntango azalaki kokuta ngai ndenge wana mpe azalaki komema ngai mbangu na lopitalo!
Ntango nakokisaki mbula 16, Jorge, moninga moko ya bomwana ayaki kotala biso na ndako. Ayebisaki biso ete azalaki Motatoli ya Yehova mpe azalaki na nsango moko malamu ya koyebisa biso. Asalelaki Biblia mpo na kolimbolela biso mateya oyo andimaka. Natángá yango naino te liboso mpe nasepelaki mpenza ntango nayebaki nkombo ya Nzambe mpe mokano na ye. Jorge atunaki soki tokosepela ayekola na biso Biblia mpe tondimaki.
NDENGE BIBLIA EBONGOLI NGAI:
Motema ekitaki ntango nayebaki ete Biblia eteyaka te ete bato mabe bazikaka na mɔtɔ ya lifelo. (Nzembo 146:4; Mosakoli 9:5) Ntango nayebaki yango, nazalaki lisusu te kobanga Nzambe na ndenge ya mabe. Kutu, nakómaki komona ete azali Tata ya bolingo oyo alingaka bolamu ya bana na ye.
Ntango boyebi na ngai ya Biblia ekómaki kobakisama, namonaki ete nasengeli kobongola bomoto na ngai. Esɛngaki nakóma na komikitisa mpe natika bitumba. Toli oyo ezali na 1 Bakorinti 15:33 esalisaki ngai; elobi boye: “Baninga mabe babebisaka bizaleli ya malamu.” Namonaki ete soki nalingi kobongola bomoto na ngai, nasengeli kotika baninga mabe. Yango wana, nazwaki baninga ya sika na lisangá ya Batatoli ya Yehova; bato oyo babongisaka matata na bango na makofi te kasi nde na kosalela toli ya Biblia.
Vɛrsɛ mosusu ya Biblia oyo esalisaki ngai ezali Baroma 12:17-19. Elobi boye: “Bózongisela moto mabe na mabe te. . . . Soki likoki ezali, soki etaleli kaka bino, bózala na kimya na bato nyonso. . . . Moto oyo asali bino mabe, bózongisela ye mabe te, . . . mpo ekomamá ete: ‘“Kozongisa mabe ezali likambo na ngai; ngai nakozongisa mabe,” Yehova alobi bongo.’” Nakómaki kondima ete Yehova akosambisa makambo ya kozanga bosembo na ndenge na ye mpe na ntango oyo alingi. Mokemoke, natikaki ezaleli na ngai ya mobulu.
Nakobosana te likambo oyo esalemaki mokolo moko na mpokwa ntango nazalaki kozonga na ndako. Etuluku mosusu ya bilenge ya mobulu oyo tozalaki koyokana na bango te bayaki kobundisa ngai mpe mokonzi na bango abɛtaki ngai na mokɔngɔ mpe agangaki “soki ozali mobali bundá!” Na ntango yango, nasalaki libondeli ya mokuse epai ya Yehova, nasɛngaki ye asalisa ngai nakanga motema. Atako nayokaki mposa makasi ya kozongisela bango mabe, natikaki kaka. Mokolo oyo elandaki, tokutanaki na mokonzi ya etuluku yango ye moko. Nayokaki mposa mpenza ya kozongisa mabe kasi na mbala oyo mpe nabondelaki Yehova na nse ya motema asalisa ngai namipekisa. Likambo ya kokamwa, elenge yango ayaki liboso na ngai mpe alobaki boye: “Limbisá ngai mpo na oyo elekaki lobi na mpokwa. Nazali nde na mposa nakóma lokola yo. Nazali na mposa ya koyekola Biblia.” Esalaki ngai esengo ndenge napekisaki nkanda na ngai! Yango nde esalaki ete nayekola ná ye Biblia.
Likambo ya mawa, na libota mobimba, moto moko te akobaki koyekola Biblia na ntango wana. Ata bongo, nazwaki ekateli ya kokoba koyekola Biblia mpe kotika nzela te ete moto to eloko moko ezongisa ngai nsima. Nayebaki ete koyanganaka na basaleli ya Nzambe ekozipa bampota na ngai ya motema mpe ekosala ete nazwa libota oyo nasengeli na yango. Nakobaki kokende liboso mpe na 1991, nazwaki batisimo mpe nakómaki Motatoli ya Yehova.
MATOMBA OYO NAZWI:
Nazalaki motema mabe, koluka ete bato bábangaka ngai mpe mobulu. Kasi Liloba ya Nzambe ebongolá mpenza bomoi na ngai. Lelo oyo, nateyaka nsango ya kimya oyo ezali na Biblia epai ya moto nyonso oyo asepeli koyoka yango. Nalekisaki bangonga ebele sanza nyonso na mosala ya koteya nsango malamu na boumeli ya bambula 23 oyo eleki.
Nasalaki mpe mpo na mwa ntango na biro ya Batatoli ya Yehova na Mexique. Kuna nde nakutanaki na Claudia, elenge mwasi mokristo ya molende mpe tobalanaki na 1999. Napesaka mpenza Yehova matɔndi ndenge apesá ngai lipamboli ya kozala na mwasi ya sembo bongo!
Ngai ná ye topesaki mabɔkɔ na kosalisa bababa báyekola makambo ya Yehova na lisangá ya elobeli ya bajɛstɛ. Na nsima, batindaki biso na Bélize mpo na koteya bato Biblia na ekólo yango. Atako tozali na biloko ebeleebele te awa, tozali na nyonso oyo esengeli mpo na kozala na esengo. Tokoki kokokanisa yango na eloko mosusu te.
Nsima ya bambula, mama azongelaki koyekola Biblia mpe azwaki batisimo. Yaya na ngai ná mwasi na ye mpe bana na bango bazali sikoyo Batatoli ya Yehova. Baninga na ngai mosusu oyo nateyaki bango nsango ya Bokonzi bazali mpe kosalela Yehova lelo oyo.
Likambo ya mawa, bato mosusu ya libota na ngai bakufá mpo batikaki te ezaleli na bango ya nkandankanda. Soki ngai mpe nalandaka bango, mbɛlɛ nakufá lokola bango. Napesaka Yehova mersi ndenge abendá ngai epai na ye mpe epai ya basambeli na ye oyo bateyaki ngai na motema molai mpe na boboto ndenge ya kosalela toli ya Biblia na bomoi na ngai.


text:
Ndako ya kofutela/Mokanda ya ndako
Kofutela ndako
Mokolo ndako na mofuteli bakotia misapi na mokanda ya ndako oyo. Mofuteli ndako asengeli kotala malamu soki mokanda yango ekomami na ndenge ya malamu. Soki eloko moko ezali malamu te, basengeli babongisa yango liboso ya kotia misapi.
Ndenge yakobatela ndako mpe mibeko ya ndako ekomami na kati ya mokanda wana.
Keba !
Na ba cantons Uri, Nidwald, Zoug, Fribourg, Neuchâtel, Genève, Vaud, mokolo ndako asengeli kokomela mofuteli mokanda po na koyebisa ye ndenge nini akoki kosala soki mbongo ya ndako eleki talo makasi.
Kofuta mbongo liboso ya kokota na ndako (caution).
Liboso ya kokota na ndako, mofuteli akofuta mbongo babengi caution. Bongo ango ekofuta ndako po na mokolo oyo mofuteli akokoka te, to soki mabe esalemi na ndako. Mbongo wana ekozala mbongo ya sanza misatu. Bakotia yango na banque (Compte de garantie de loyer). Compte yango ekozala na kombo ya mofuteli.
Tango mofuteli akobima ndako, akozwa mbongo oyo atiaki na banque.
Soki mofuteli azali na kati ya lingomba etalaka makambo ya ba ndako, akofuta caution te po atiaki mbongo na ye nakati ya lingomba. Mbongo yango ekoki kobota mbongo koleka ya sanza misato oyo mofuteli afutaka liboso ya kokota na ndako.


text:
Lisolo 2: Elanga kitoko
TALÁ mabele sikoyo! Ezali kitoko mpenza! Talá matiti, fololo, nzete mpe banyama nyonso. Omoni nzoku ná nkɔsi?
Nani asalaki elanga ya kitoko boye? Tótala naino ndenge Nzambe abongisaki mabele.
Liboso, Nzambe asalaki matiti ná banzete na mabele. Asalaki banzete ya lolenge nyonso: ya minene ná ya mike. Nyonso wana ezali kobongisa mabele. Kasi esuki wana te. Ezali mpe kopesa biso mbuma kitoko ya kolya.
Na nsima, Nzambe asalaki mbisi etambolaka na mai, mpe ndɛkɛ epumbwaka na likoló. Asalaki mpe banyama lokola mbwa, nyau, mpunda, mpe bongo na bongo. Nyama nini emonanaka mingi na mboka na bino? Tosepelaka mingi ndenge Nzambe asalelaki biso biloko nyonso wana.
Na nsuka, Nzambe abongisaki malamumalamu esika moko na mabele. Abengaki esika yango elanga ya Edene. Elanga yango ezalaki kitoko mingi. Eloko nyonso ezalaki kaka kitoko. Nzokande, mokano ya Nzambe ezalaki ete mabele mobimba ekóma lokola elanga ya kitoko wana.
Kasi, talá elanga yango malamumalamu. Nzambe amonaki ete eloko moko ezangi. Boyebi eloko yango?
Mituna
- Ndenge nini Nzambe abongisaki mabele mpo ezala esika na biso ya kofanda?
- Lobelá banyama ya mitindo ndenge na ndenge oyo Nzambe asalá. (Talá elilingi.)
- Mpo na nini elanga ya Edene ezalaki ndenge mosusu mpenza?
- Nzambe alingaki ete mabele mobimba ekóma ndenge nini?
Mituna mosusu
- Tángá Ebandeli 1:11-25.
Na mokolo ya misato ya bozalisi, Nzambe asalaki nini? (Eba. 1:12)
Na mokolo ya minei ya bozalisi, nini esalemaki? (Eba. 1:16)
Na mokolo ya mitano mpe ya motoba ya bozalisi, Nzambe asalaki banyama ya mitindo nini? (Eba. 1:20, 21, 25)
- Tángá Ebandeli 2:8, 9.
Wapi banzete mibale oyo ekesanaki na banzete mosusu oyo Nzambe atyaki na Edene, mpe banzete yango ezalaki komonisa nini?